Vreme 1328 - Od Savamale do Brisela: Kome treba srpsko prolece\nSVE VEĆI BROJ UČESNIKA NA SVAKOM NOVOM PROTESTU: Beograd, 11. jun 2016.\nKako je afera sa nelegalnim rušenjem jednog kvarta u Beogradu dovela do ozbiljnog zatezanja odnosa Srbije sa Evropskom unijom i Sjedinjenim Američkim Državama\nNajnoviji razvoj događaja u vezi sa aferom "Savamala" najbolje se može opisati šablonskim tabloidnim epitetima "neverovatno", "skandalozno", i slično. Krajem prošle sedmice, činilo se da će ključna tema biti priznanje tehničkog premijera Aleksandra Vučića da iza nelegalnog rušenja objekata u Mostarskoj i Hercegovačkoj ulici stoje ljudi iz samog vrha beogradske vlasti. U međuvremenu, dogodio se još jedan protest Inicijative "Ne da(vi)mo Beograd", kom je prethodilo tabloidno iživljavanje nad ovim neformalnim udruženjem i "povezanim licima". Čitava stvar narasla je dotle da su se šef Delegacije Evropske unije u Srbiji Majkl Davenport i ambasador Sjedinjenih Američkih Država Kajl Skot na sopstveni zahtev hitno sastali sa Vučićem. Sastanak je organizovan nekoliko dana pošto je Evropska komisija negirala medijske navode da su Skot i Davenport pokrovitelji zavere protiv Vlade Srbije i da su umešani u pokušaj radikalizacije protesta "Ne da(vi)mo Beograd" i "Podrži RTV". Paralelno, beogradski mediji nezvanično saznaju da je tehnički premijer i mandatar buduće vlade otkazao bilateralne posete Briselu i SAD, planirane za 21. jun (Brisel) i 23. jun (SAD).\nPriča o tome kako je afera sa nelegalnim rušenjem jednog beogradskog kvarta dovela do zatezanja odnosa između Srbije i Zapada, ne može se ispričati bez fleš-bekova i digresija, a ne može se ni pratiti bez visokog nivoa koncentracije. To nam mnogo govori o trenutnoj političkoj klimi u Srbiji, koja je vrela, promenljiva i izuzetno komplikovana. Uključuje brojne faktore, od vrha vlasti, preko prorežimskih tabloida do civilnog sektora i medija. O iracionalnosti koja se iz vrha vlasti emituje u javni prostor pisali smo više puta, ali ovako snažan intenzitet te iracionalnosti nismo videli još od onog "državnog udara" iz novembra 2015.\nRUŠILAČKI PROLOG: Noćno rušenje Savamale koje su počinili batinaši sakriveni iza fantomki trebalo bi da bude glavna tema srpskog političkog života sve dok se ne sazna ko iza ovog događaja stoji. Međutim, brzina kojom se događaji smenjuju dovela je do toga da rušenje bude samo prolog. Pretrčaćemo kratko preko onoga što već znamo: Mostarska i Hercegovačka porušene su u noći 25. aprila. Zahvaljujući zaštitniku građana Saši Jankoviću znamo da je policija odbila da reaguje na pozive građana. Potom Inicijativa "Ne da(vi)mo Beograd" počinje seriju mirnih uličnih protesta. Do sada su održana tri, svaki posećeniji od prethodnog. U međuvremenu, vlast odgovara nemušto i besmisleno, a ponekad se odgovori uopšte ne odnose na postavljena pitanja. Tužilaštvo ne mrda prstom nedeljama. Premijer Vučić brani rušitelje tvrdnjom da su objekti u Savamali bili nelegalni. Poverenik za informacije od javnog značaja Rodoljub Šabić iznosi dokaze da je većina objekata bila legalna. Tri dana uoči za sada poslednjeg održanog građanskog protesta, u sredu, 8. juna, "detonira" se premijer Vučić tvrdnjom da su za rušenje odgovorni najviši organi vlasti Beograda.\nMediji i javnost u tvrdnji o vrhu gradske vlasti prepoznaju gradonačelnika Beograda Sinišu Malog. Umesto da premijerova izjava smiri srasti, javnost je samo još razjarenija, jer je nedvosmisleno dokazano da je policija imala značajnu ulogu u rušenju. Ni gradonačelnik, ni bilo ko iz gradske vlasti, od vrha do dna, nema nikakve ingerencije nad policijom. Vučićevo upiranje prstom u vrh gradske vlasti nije dovoljno, jer je jasno da lanac odgovornosti za skandalozno noćno rušenje objekata seže mnogo dalje i više od gradskih vlasti.\nDa je Mali na tapetu, postalo je jasno iz reakcije jedne od Vučićevih najbližih saradnica, potpredsednice (tehničke) vlade Zorane Mihajlović koja se dnevnom listu "Blic" pravdala zbog podrške koju je dala Malom. U izjavi za ovaj list, rekla je da je Mali kao gradonačelnik Beograda postigao velike uspehe i da ne treba da bude upamćen samo po rušenju u Savamali.\nTEORIJE ZAVERE I POSLEDICE: S. Mali i A. Vučić kod ruskog ambasadora A. Čepurina;...\nKAD ONO MEĐUTIM: Nepuna 24 sata trajala je, sada znamo, zabluda da je neko, pa makar samo iz gradske vlasti, pozvan na odgovornost – ako ne krivičnu, onda bar na političku. No, Aleksandar Vučić ne bi bio to što jeste kad ne bi svako malo unosio dodatne zabune i velike preokrete. Preokrenuo je "igricu" samo dan nakon što je odgovornost za rušenje u Savamali svalio na beogradsku vlast. Na prijemu u ruskoj ambasadi, posle zvaničnog dela u kome se ambasador Aleksandar Čepurin obratio zvanicama, vodeći računa da su sve kamere okrenute ka njemu, Vučić se uputio među zvanice i goste, okrenuo se ka Malom i rekao mu: "A, ti Siniša, sa mnom, u inat ovima koji bi da te streljaju!"\nČekaj sad, šta je ovo? Dan ranije, Vučić proziva "najviše organe vlasti Beograda", a onda uzima Malog pod ruku, u inat nekima tamo, ko zna kojima, koji bi da ga "streljaju". Ruku na srce, Vučić nijednog trenutka nije rekao da je kriv Mali, nego neki tamo najviši organi gradske vlasti. To što formulacija "sam vrh gradske vlasti" po svim zakonima logike i zdravog razuma upućuje na gradonačelnika, nije Vučićev, nego problem logike i zdravog razuma. On to nije rekao. Štaviše, na pitanje da li će gradonačelnik Beograda Siniša Mali biti smenjen s funkcije, Vučić je rekao da nije mislio ni na koga lično. "Mali je za mene, kao običnog građanina, nekoga ko se rodio u Beogradu i odrastao na beogradskom asfaltu, neko ko je uradio mnogo za tako kratko vreme. Ne poznajem nijednog gradonačelnika koji je uradio slično", rekao je Vučić, ali je dodao i: "Druga je stvar šta mislim o Savamali. To je loše i katastrofalno i neće ništa promeniti u Beogradu. Postoje različite vrste odgovornosti, sačekaćemo nadležne organe." Tako se Vučić, čovek dokazano sposoban za radikalne transformacije, preobrazio i u delfsku proročicu koja na konkretna pitanja daje dvosmislene odgovore. Falio mu je samo tronožac da bude prava Pitija.\nSPISAK ZAVERENIKA: Nijedna afera u Srbiji ne može da prođe bez zamešateljstva provučićevskog tabloida "Informer", uvek spremnog da premijeru pripomogne kako zna i ume. A "Informer" ume da pomogne samo na jedan način: targetiranjem ljudi i optužbama bez dokaza, začinjenim teorijama zavere iza kojih stoje "strane ambasade", "centri moći", Soros, Rotšild, masoni, biciklisti... Dva dana pred protest Inicijative "Ne da(vi)mo Beograd", "Informer" izlazi sa spiskom zaverenika koji su se udružili da, uz pomoć zapadnog novca, sruše Vučića. Jedino razumno objašnjenje za to kako su se ovi ljudi našli na istoj novinskoj stranici jeste da je neko nasumično vadio imena iz šešira. Naime, glavni zaverenici protiv Aleksandra Vučića su: TV voditelj Zoran Kesić, novinarka "Vremena" Tamara Skrozza, novinarka TV Šabac Antonela Riha, predsednik Nezavisnog udruženja novinara Srbije Vukašin Obradović, glumci (i braća) Sergej i Branislav Trifunović, aktivisti civilnog sektora Nemanja Nenadić (Transparentnost Srbija) i Ilir Gaši (Fondacija "Slavko Ćuruvija" i Inicijativa "Ne da(vi)mo Beograd"), te vazda inokosna i prema svakoj vlasti kritički nastrojena dramaturškinja Borka Pavićević. Kao glavni pokretači "državnog udara" označeni su zapadni strani faktori, dok su aktivisti "Ne da(vi)mo Beograd" i ove nabrojane javne ličnosti samo pomagači na koje "SAD i EU računaju u revoluciji".\nDan pred protest "Informer" je nastavio feljton pričom o povereniku Šabiću i ombudsmanu Jankoviću pod naslovom "Janković i Šabić u službi EU i Amerike", a u subotu, 11. maja, kada je održan treći po redu protest zbog rušenja Savamale, "Informer" se posvetio svom dežurnom krivcu, novinaru "Vremena" i BIRN-a Slobodanu Georgijevu. Naslovna strana tog vikend izdanja začinjena je somnabulnom izjavom Vojislava Šešelja da pokojni Zoran Đinđić stoji iza otmice sina pevačice Lepe Brene, iz 2001. godine. Ovo o Đinđiću kao otmičaru Breninog sina samo na prvi pogled nema nikakve veze sa pričom o "plaćenicima" EU i SAD koji "radikalizuju proteste" da bi srušili Vučića. Zapravo je skromni prilog zdušnom umnožavanju tvrdnji za koje nema nikakvih dokaza ni uporišta u realnosti.\nKad smo kod realnosti i racionalnosti, ono što se mora reći je: najveći ovdašnji korisnik bespovratnih sredstava Evropske unije nije niko drugi do Vlada Srbije. Uz molbu čitaocima da oproste zbog insistiranja na zdravom razumu i logici: EU rasipa novce na rušenje Vučića; najviše tog novca ide Vučićevoj vladi – logičan zaključak je da EU finansira Vučića kako bi mogao sam sebe da svrgne s vlasti. Apsurdno? Naravno da jeste, jer kvaziargumenti najčešće i padaju tako što bivaju svedeni na apsurd.\nSLADOLED REVOLUCIJA: Taj strahotni radikalizovani protest na koji je "Informer" danima upozoravao, prošao je sasvim mirno. Odazvao se veliki broj građana koji su poveli sitnu decu, bebe u kolicima i kućne ljubimce. Sudeći po snimcima protestne kolone, te sparne junske večeri, demonstranti su u velikom broju lizali sladolede. Ovo nije pošalica ni ironija: jedina bitna razlika između ove i ranijih šetnji zaista je ta što je 11. juna veče bilo vrlo toplo, pa su uz standardne pištaljke, balone i transparente, građani u rukama nosili i sladolede. Da li su građani sladoled kupili svojim, evropskim ili američkim parama, nije poznato, ali da sladoled nije efikasno sredstvo za radikalizaciju protesta – to je samoočigledno.\nSve ovo je važno naglasiti jer protesti zbog rušenja Savamale postaju sve posećeniji, a što više ljudi na njih dolazi, to je medijskih izveštaja o ovim događajima sve manje, sve su kraći i daje im se marginalan prostor u novinama i informativnim emisijama. Građani Srbije koji ne prate društvene mreže ili ne hvataju Televiziju N1, ako ne žive u Beogradu, iz medija stiču dve slike: da je reč o marginalnom događaju koji se tiče samo Beograda, pa vesti o protestima završavaju u novinskim rubrikama tik uz komunalne vesti o planiranim isključenjima struje i vode, ili da poveruju u pisanje "Informera" o zaverenicima koji nekakvim prljavim zapadnim novcem pribavljaju sredstva za nedemokratsko svrgavanje vlasti koja je pre manje od dva meseca ubedljivo pobedila na izborima.\nIZNENADNI GOSTI: Da se sve završilo na pisanju "Informera", jednog od mnogih privatnih medija u Srbiji, lupetanje o Evropskoj uniji i Americi koje finansiraju rušenje vlasti u Srbiji još bi nekako i prošlo bez reakcije stranih diplomata u Srbiji. Međutim, mantru o "stranim plaćenicima i domaćim izdajnicima", kao i o agresivnom karakteru protesta preuzeli su i pojedini ministri u tehničkoj vladi Srbije. Ministar za rad, zapošljavanje, socijalna i boračka pitanja Aleksandar Vulin izjavio je kako organizatori protesta "Ne da(vi)mo Beograd" žele da budu "i sudije i dželati". Vulin je sklon poetskom izrazu, ali reč "dželat" je vrlo neprimerena i zapaljiva ako se njom opisuju ljudi koji organizuju miran građanski protest, a u isto vreme su izloženi hajci tabloida i, praktično, optuženi za terorizam.\n...Zapaljivi tvitovi N. Stefanovića;...\nMinistar unutrašnjih poslova Nebojša Stefanović eksplodirao je na svom Tviter profilu. Do sada je Stefanović Tviter koristio isključivo da informiše javnost o onome što radi u svojstvu ministra policije. U nedelju uveče, ministar je poslao nekoliko gnevnih tvitova, zbog kojih su mnogi posumnjali da mu je neko hakovao nalog. Pošto je u istom tonu nastavio i sutradan, a nigde nije obznanio da mu je profil hakovan, nema sumnje da je sam napisao besne i zapaljive tvitove. "Vidim da američki N1 priziva balkansko proleće u Srbiji. Malo im je bilo arapsko", otpočeo je tiradu Stefanović i nastavio: "Ili bi to oni da Vučić završi kao Gadafi?" "Bar ste iskreni i znamo šta želite", poslednji je tvit koji je Stefanović napisao u nedelju uveče. Sutradan je reagovao NUNS, zbog ministrovog napada na TV N1, a Stefanović je i na to reagovao na Tviteru: "Sa političkim partijama, kao što je NUNS, ne razgovaram o medijima. A slobodu govora mi niko neće uskratiti."\nŠta mu bi i da li je ovakva reakcija jednog ministra, sa sve pratećim aluzijama na svrgavanje režima u drugim zemljama uz finansijsku podršku SAD, isprovocirala ono što je usledilo, ne znamo. Tek, istog dana, u ponedeljak, 13. juna, šef Delegacije EU u Srbiji Majkl Davenport i ambasador SAD Kajl Skot, zahtevali su hitan sastanak sa premijerom Vučićem.\n...Premijer sa ambasadorima SAD i EU, K. Skotom i M. Devenportom\nKAKO DA NE: O tome šta je bio povod, tema i ishod sastanka do javnosti su stigle oprečne informacije. Vlada Srbije izdala je saopštenje u kom tvrdi da su "diplomatski predstavnici dva najveća bilateralna donatora Srbije razgovarali sa srpskim premijerom o svojoj posvećenosti realizaciji velikih programa saradnje, čiji su prioriteti usaglašeni sa Vladom Srbije." U saopštenju je pojašnjeno da ti programi uključuju podršku u oblasti reformi javne uprave, pravosuđa, obrazovnog sistema, poljoprivrede, saobraćaja, energetike i zaštite životne sredine, kao i direktnu podršku ministarstvima, kakva je nedavna donacija vozila i opreme za Ministarstvo unutrašnjih poslova i Ministarstvo odbrane.\nKako da ne... "Diplomatski predstavnici dva najveća bilateralna donatora Srbije" hitno traže (i dobijaju) sastanak sa premijerom kako bi istakli posvećenost reformi javne uprave, poljoprivrede i ekologije...\nMnogo je verovatniji scenario do kog su mediji nezvanično došli: Skot i Davenport tražili su susret sa Vučićem kako bi razjasnili optužbe da njih dvojica pokušavaju da sprovedu u Srbiji svojevrsnu zaveru i da su umešani u pokušaj radikalizacije protesta "Ne da(vi)mo Beograd" i "Podrži RTV". Ako su javna uprava, obrazovanje, životna sredina, poljoprivreda i ostalo uopšte i pomenuti, razumno je pretpostaviti da su dvojica diplomata priupitali Vučića kako misli da reformiše ove oblasti bez podrške, i finansijske i stručne, iz EU i SAD.\nDa zbrka bude još veća, premijer i ministri ovih dana ne prestaju da pričaju o predstojećoj poseti predsednika Kine Si Đinpinga Srbiji i planiranom susretu Aleksandra Vučića i premijera Ruske Federacije Dimitrija Medvedeva. Nije isključeno da se Vučić, u iščekivanju kineskih i ruskih investicija, osilio pred Zapadom, pa iskoristio priliku da obnovi ljubav sa svojim antizapadno orijentisanim glasačima, a ujedno i da ošine po sopstvenim kritičarima. Teorije zavere o stranim plaćenicima i zapadnim centrima moći koji bi ovde da mrse konce uspešno opstaju već više od pola veka. Sad, kako se to poklapa sa Vučićevom proevropskom orijentacijom, nije ni bitno, jer se zapadnim diplomatama servira priča o posvećenosti Vlade Srbije evropskom putu, a domaćoj javnosti, preko podobnih medija, šalju se poruke o prljavom zapadnom novcu i još prljavijim namerama.\nMENJA LI VLAST POLITIČKI KURS: Protesti u Beogradu\nUDARANJE ČEŽNJE: Ovo je prvi put od 2012. i dolaska SNS-a na vlast da antizapadni diskurs ide direktno iz vlade, bez medijskih posrednika. Dodajmo još i Vučićevu odluku da pre formiranja vlade ne ide u Brisel (put koji je planiran za 21. jun), ni u SAD (prvim direktnim letom Er Srbije za Njujork, 23. juna). Sada već imamo dovoljno argumenata za razumnu sumnju o Vučićevom zaokretu ka Istoku, odnosno Rusiji i Kini. Ruku na srce, nije reč o zaokretu ka ovim velesilama, već ka njihovom kapitalu. Na konferenciji za novinare koju je održao na dan pisanja ovog teksta, u utorak, 14. juna, Vučić je rekao da se veoma raduje poseti kineske delegacije 17. juna i da vlada radi na pripremi velikog broja međudržavnih sporazuma koji će biti potpisani.\nŠta je bio razlog za tu konferenciju za medije, niko nije objavio, a najprecizniju formulaciju dala je Televizija Pink, u krolu koji je glasio: "Premijer Vučić obraća se naciji povodom aktuelnih događaja."\nNa pitanja o susretu sa Davenportom i Skotom Vučić je opet odgovarao u stilu delfskih proročica: "Neću da pričam o susretu sa Davenportom i Skotom, pričajte sa njima zašto su hitno zakazali sastanak." Pa onda: "Moj posao nije da budem bilo čiji potrčko, niko me neće tretirati kao krpu, ali ne kažem da su ova dvojica ljudi to radili. Razgovor je bio pun poštovanja."\nPremijer je izneo još jednu kontradiktornost, koju je mogao da primeti samo onaj ko ga je istovremeno slušao i hvatao beleške: "Na sastanku nije bilo suštinskih i strateških nesporazuma. Oko manje važnih pitanja imamo različita gledišta, ali Savamala nije jedno od njih." Narednih dvadesetak minuta premijer je pričao o drugim temama, a onda, upitan za pisanje "Informera" i pritisak na neke druge medije, rekao je: "Neću da osuđujem medije koji me crtaju kao pedera, prostitutku, Hitlera... Ali neću da kritikujem ni one medije koji nisu pod direktnim uticajem spolja. To su one stvari u kojima sa nekim ljudima nisam saglasan." Iz ovoga se može zaključiti da su Skot i Davenport imali primedbe na Vučićev odnos prema medijima koji ga kritikuju i da je to bila jedna od tema iznenadnog sastanka, doduše, premijeru manje važna, nikako suštinska ili strateška. Takođe, Vučić nije propustio priliku da ipak "bocne" zapadne diplomate pričom o medijima "pod direktnim uticajem spolja".\nČitava ova halabuka počela je nelegalnim rušenjem objekata na mestu gde treba da nikne "Beograd na vodi", najmilije čedo ove vlasti. Podsetimo, realizacija tog projekta omogućena je bliskoistočnim kapitalom. Na oltaru "Beograda na vodi" već su žrtvovane medijske slobode, brojni zakoni, a rušenjem Hercegovačke suspendovan je i Ustav, kako reče ombudsman Janković. Možda je Vučić spreman da, zbog investitora sa Istoka skrene sa evropskog puta, ali onda mora da ima na umu dve stvari. Jedna je u vezi sa onim na šta je jako ponosan: bezbednost ulaganja u Srbiji. No, zbog bezbednosti ulaganja, ne sme se žrtvovati bezbednost građana, a upravo se to dogodilo u Hercegovačkoj ulici, u noći 25. aprila. Druga činjenica koju ni Vučić ni bilo koji drugi ovdašnji političar ne sme da izgubi iz vida jeste da Srbija možda nije u Evropskoj uniji, ali jeste u Evropi.


Vlasti Saudijske Arabije zbog koronavirusa zabranile svojim građanima putovanja u Iran | Tuzlanski.ba\nPredsjednik Brazila Jair Bolsonaro pozitivan na korona virus\nDijeljenja: | 22.2.2020. u 17:33\nVlasti Saudijske Arabije objavile su da se zabrana putovanja u Iran, koja već postoji za njene građane i strance koji žive u zemlji, nastavlja zbog nove vrste korona virusa (Covid-19), prenosi Anadolu Agency (AA).\nNajmanje pet osoba je preminulo, a 18 je zaraženo korona virusom u Iranu. Riyad je zabranio putovanja između Saudijske Arabije i Irana.\nGlasnogovornik Generalne uprave za pasoše Bedr al-Karini naglasio je da će svi građani koji prekrše zabranu putovanja u Iran biti podvrgnuti provjeri putnih isprava i propisima o provođenju zakona i bit će u karantinu 14 dana. Kuvajt i Irak također su obustavili letove s Iranom.\nNovim tipom korona virusa, koji je otkriven u kineskom Wuhanu, širom svijeta je zaraženo više od 77.000 ljudi, a umrlo je najmanje 2.360 osoba.\nU Kini je preminulo 2.345 zaraženih, u Hong Kongu dvije, Iranu pet, Japanu tri, Južnoj Koreji dvije te u Tajvanu, Filipinima i Francuskoj po jedna osoba.\nU Kini je zaraženo 76.288 osoba, u Hong Kongu 69, Makau deset, a na Tajvanu 26 osoba.\nPodaci zdravstvenih institucija navode kako je u Japanu zaraženo 739 osoba, Južnoj Koreji 346, Singapuru 86, Tajlandu 35, Maleziji 22, Australiji 23, Vijetnamu 16, Njemačkoj 16, SAD-u 35, Italiji 19, Iranu 18, Francuskoj 12, Velikoj Britaniji devet, Ujedinjenim Arapskim Emiratima devet, Kanadi devet, Indiji tri, u Rusiji, Španiji i na Filipinima po dvije Filipinima, te po jedna osoba u Nepalu, Šri Lanki, Kambodži, Belgiji, Švedskoj, Finskoj i Egiptu. (Tuzlanski.ba)\nKljučne riječi: iran, koronavirus, Saudijska Arabija, zabrana


Manifestacija "Čokolada i vino" u Delti | Share Montenegro\nHome Dešavanja Manifestacija “Čokolada i vino” u Delti\nNow reading: Manifestacija “Čokolada i vino” u Delti\nManifestacija “Čokolada i vino” biće šesti put organizovana tokom vikenda, 2. i 3. marta, u centralnom atrijumu podgoričkog šoping mola Delta City.\nPod sloganom „Univerzum uživanja“ agencija Memento marketing i komunikacije okupiće proizvođače i distributere čokolade, čokoladnih proizvoda, peciva i delikatesa kao i vinarije sa područja Crmnice, Beri i Zetske ravnice, navedeno je u saopštenju.\n“Sada već veoma popularna manifestacija pružiće ljubiteljima čokoladnih proizvoda i vina novu priliku da isprobaju dobro poznate, ali i neke sasvim nove ukuse i da uživaju u uparivanju čokolade i vina”, navedeno je u najavi.\nNa manifestaciji će, tvrde organizatori, biti predstavljena vrhunska crnogorska vina, voćni likeri i vina kao i praline izrađene od belgijske i italijanske čokolade, sitni i komadni kolači, torte, peciva punjena čokoladom i delikatesi vrhunskih poslastičara.\nKako dodaju, posjetiocima će, osim prilike za kupovinu proizvoda, biti priređen i zanimljiv i bogat prateći program.\nDetaljnije informacije o programu i učesnicima mogu se pronaći na Fejsbuk stranici i Instagram profilu Čokolada&Vino.


Proređena kosa kod muškaraca-ovo je najbolje rešenje! - Sve o kosi\nMuškarci septembar 27, 2019 Magdalena Racic\nDa li ste znali da proređena kosa kod muškaraca može biti lako rešiv problem? Uz prave preparate i izbor šampona za kosu možete sprečiti proređivanje kose i omogućiti da vaša kosa ponovo bude bujna i jaka.\nSvaki drugi muškarac susreće se sa problemom tanke i proređene kose u određenom periodu života, obično nakon četrdesetih. Međutim postoje muškarci kod kojih se ovaj problem javlja još u dvadesetim, a u retkim slučajevima i ranije.\nSigurno ste se uvek pitali zašto neki muškarci dobiju tako proređenu i tanku kosu dok je drugima i dalje bujna i jaka. Odgovor se krije u genetici.\nZapravo, postoji više razloga zbog kojih dolazi do proređivanja kose, ali najvažniji i najčešći je svakako genetika.\nOdnosno, ukoliko su vaši preci gubili svoju kosu ranije nego što je to uobičajeno ili na porodičnoj fotografiji primećujete manjak kose na glavama svojih rođaka, onda je vreme da preduzmete nešto po pitanju svoje kose.\nNe želite da ličite na ujka Peru iz Leskovca, koji kupuje periku kod Kineza, zar ne?\nProređena kosa kod muškaraca-ovo su jasni znaci!\nNajvažnija stvar kod sprečavanja daljeg proređivanja kose jeste na vreme ga prepoznati i preduzeti odgovarajuće mere kako biste svojoj kosi pružili šansu da neometano raste. Ovo su sigurni znaci da je počela da se javlja proređena kosa kod muškaraca.\nNe možete da oblikujete svoju kosu u željenu frizuru\nSuočimo se, postoje samo dva razloga zbog kojih se vaša kosa ne oblikuje onako kao nekada: u nju stavljate relaksere ili različite proizvode za negu kose ili ste izgubili toliko kose da drugačije stoji na vašoj glavi. Ako imate problema da napravite frizuru koju ste oduvek nosili, možda ćete izgubiti više kose nego što mislite.\nPojavila vam se čuvena linija u obliku slova “M”\nOvo je verovatno najčešći znak da vaša kosa počinje da se proređuje. Proređena kosa kod muškaraca obično počinje kao nešto sitno i neprimetno – možda vam je kosa oko slepoočnice nešto tanja od ostatka kose ili vam je čelo centimetar veće. U početku to i nije baš tako dobro.\nAli ako proređenu liniju kose ostavite u ovom stanju, ona obično nastavlja da se proređuje i povlači sve dok ne stvori veliki uzorak M-oblika u kosi.\nUkoliko imate problem sa zaliscima pogledajte ovaj tekst!\nVaša koža glave lakše izgori na suncu\nPrednost guste kose je što vrh glave ostaje zaštićen od UV zraka. Ali kada jednom kosa počne da se stanjuje i počnete da gubite tu zaštitu, ustanovićete da je vaše vlasište osetljivije na sunčanje. Ako provodite više vremena napolju nego obično i vaše vlasište postaje osetljivije na sunce, znači da se vaša kosa proređuje.\nProređena kosa na temenu kod muškaraca\nPre nekoliko godina, kosa vam je bila toliko gusta da ste jedva mogli videti vaše vlasište. Ali ovih dana razdvajanje kose ostavlja vidljivu prazninu koji svi mogu da vide. To je zato što ste izgubili deo dlake u predelu svog temena, čime ste efektivno izgubili deo kose.\nProblem je što nikada ne znate koliko i kako će proređena kosa kod muškaraca napredovati. Za neke muškarce to bi moglo biti malo blaže, dok bi kod drugih kosa mogla nastaviti da se proređuje sve dok se ne pojave veliki ćelavi krugovi.\nZašto da prikrivate ćelavost, kada je možete trajno rešiti?\nUkoliko na vašem češlju, posteljini ili odvodu nakon tuširanja vidite mnogo više dlaka nego obično ovo je sasvim sigurno znak da počinjete da gubite kosu i da morate povesti računa o njoj.\nProređena kosa kod muškaraca – uzroci!\nNakon što smo se upoznali sa znakovima proređivanja kose kod muškaraca, vreme je da se upoznamo sa uzrocima zbog kojih dolazi do proređene kose.\nOno što smo već napomenuli jeste genetika i ona igra važnu ulogu kod nastajanja proređene kose kod muškaraca.\nDrugi uzrok jeste takozvana Alopecija areata. Ovo je stanje koje često pogađa muškarce, takođe može biti genetsko stanje. Ovde dolazi do postepenog opadanja kose u krugovima dok oni ne postanu skroz bez dlake. Ovo stanje često se javlja kod muškaraca, a može se javiti i veoma rano.\nKod alopecije areate folikuli dlaka su još uvek živi i kosa može ponovo da naraste.\nLekari mogu da leče alopeciju areatu ubrizgavanjem leka u vlasište svake 4-6 nedelje u trajanju do 6 meseci.\nEvo šta je tačno alopecija i kako se može lečiti!\nStres je takođe jedan od uzroka proredjene kose kod muskaraca. Nakon dužeg perioda značajnog stresa, ljudi mogu primetiti da im kosa deluje tanje nego inače.\nTo se naziva telogen efluvijum.\nKada stres uzrokuje da se javlja proređena kosa kod muškaraca, ljudi obično primete da im se kosa vraća u svoje uobičajeno stanje nakon što stresna situacija počne prolaziti.\nZdravstveni radnici mogu pomoći ljudima da se nose sa problemom nagomilanog stresa i anksioznošću. Razgovor sa psihologom i bihevioralne terapije mogu vam pomoći. Možete isprobati i prirodne lekove za borbu sa stresom i anksioznošću.\nNedostatak vitamina D je često jedan od uzroka proređene kose kod muškaraca. Vitamin D stimuliše folikule dlake, što rezultira rastom kose. Kada osoba ne dobije dovoljno vitamina D, može primetiti značajan gubitak kose i proređivanje kose, zajedno s drugim simptomima.\nNepravilna ishrana jeste jedan od uzroka\ndovodi do jasnih promena na vašem telu, a jedna od njih je i proređena kosa kod muškaraca, pa se ona neretko javlja kod osoba koje drže dijetu.\nTelu su potrebne hranjive materije kako bi stvorio nove pramenove kose i održavao zdrave folikule kose.\nProtein je suštinska komponenta kose. Mikronutrijenti, koji uključuju vitamine i minerale, igraju ključnu ulogu u ciklusu rasta folikula dlaka.\nSaznajte koliko su važni vitamini za kosu!\nDijeta i nedostatak vitamina mogu uzrokovati gubitak kose. Unošenje zdrave, raznovrsne ishrane može pomoći stimulisanju kontinuiranog rasta jake, zdrave kose.\nDržanje strogih dijeta takođe može uzrokovati sledeće znakove oštećene kose:\nTanku i lomljivu kosu\nKako sprečiti i lečiti proređivanje kose kod muškaraca?\nSada kada znate kako da prepoznate da li je kosa počela da se proređuje i u kojoj meri, vreme je da vam otkrijemo kako da to sprečite ili da izlečite ukoliko je uzelo maha.\nZamenite vaše kozmetičke proizvode za kosu prirodnim preparatima. Blagi šamponi bez parabena i silikona pomoći će vašoj kosi da raste.\nŠampon Vlasilan će omogućiti vašoj kosi da ponovo raste!\nPostoje određeni lekovi koje vam vaš lekar može prepisati ukoliko imate ozbiljnih problema sa proređivanjem kose. Ove medikamente nikako nemojte uzimati na svoju ruku.\nPored uticaja koje imaju na vašu kosu, iako neki zaista dovode do ponovnog rasta kose, imaju i mnoštvo negativnih uticaja te je bolje da se ipak konsultujete sa lekarom ukoliko zaista nemate ozbiljnih problema i druge opcije nisu dale rezultate.\nDanas je rasprostranjena i opcija transplantacije kose. Ovde se radi o hirurškoj intervenciji gde vam stručno lice presađuje folikule kose sa vašeg potiljačnog dela na deo vlasišta gde je kosa ekstremno proređena.\nDanas postoji dosta neinvazivnih metoda transplantacije kose, gde je oporavak brz i bez ožiljaka, a nova kosa bi trebalo da vam izraste nakon 6 meseci. Ovo je krajnja opcija, zato uvek birajte rešenja poput šampona i sl.\nOno što je jako važno ukoliko ste primetili da se vaša kosa proređuje trebalo bi da povedete računa o ishrani. Obogatite svoju ishranu proteinima i mineralima koji su neophodni za rast i kvalitet vaše kose.\nPovećavajući unos proteina, Omega 3, gvožđa i vitamina C – sve to može doneti veliku razliku i možda ćete videti neke promene u roku od nekoliko meseci. Možete isprobati i prave vitamine za gustu kosu, koji zaista mogu pomoći u poboljšanju volumena vaše kose.\nHrana koja može pojačati rast kose uključuje:\nJaja: Sadrže protein, koji je neophodan za rast kose. Takođe sadrže biotin, B vitamin koji može povećati rast kose.\nBrazilski orasi: Oni su odličan izvor selena, minerala koji može poboljšati zdravlje kose.\nMasna riba: Ovo je dobar izvor omega-3 masnih kiselina, koje takođe mogu poboljšati rast kose.\nOrasi: Oni takođe sadrže omega-3 masne kiseline.\nS obzirom da je nedostatak vitamina D jedan od uzročnika proređene kose kod muškaraca predlažemo da poboljšate unos ovog vitamina. Ovaj vitamin nalazi se u mlečnim proizvodima, pečurkama, žumancetu, masnim ribama i žitaricama.\nPokušajte da smanjite nivo stresa u svom organizmu, provodite više vremena u prirodi i razgovarajte sa psihologom ili prijateljem o svemu što vas muči.\nNa ove načine uspešno ćete smanjiti nivo stresa u vašem organizmu i dozvoliti svojoj kosi da nesmetano raste.\nAko ste pušač, verovatno ste čuli za sve negativne efekte pušenja na pluća.\nAli jeste li znali da pušenje može uzrokovati gubitak kose – pored bora na licu i prevremenog sedenja kose?\nIstraživanje je utvrdilo da postoji veza između pušenja i gubitka kose.\nDa biste sprečili gubitak kose, možda je dobra ideja da što pre prestanete sa pušenjem.\nNe samo da se nakon masaže osećate predivno, već one mogu i da vam pomognu pri gubitku kose. Masažom vlasišta stimulišu se folikuli dlake što dovodi do bržeg rasta kose.\nUkoliko želite da saznate sve o masaži vlasišta pogledajte ovaj tekst!\nEsencijalna ulja se takođe koriste kako bi se podstakao rast kose, te zajedno sa masažom vlasišta zaista čine čuda za vašu kosu. Najviše se koriste ulje peperminta, ulje ruzmarina, kokosovo ulje, ulje jojobe, ricinusovo ulje i kantarionovo ulje.\nJoš neki prirodni sastojci koji vam mogu pomoći!\nprocijanidin, klasa flavonoidnih antioksidanata prisutnih u jabukama, cimetu i grožđu\nkapsaicin, jedinjenje prisutno u crvenim paprikama čilija\nkofein, koji može podstaći proliferaciju ćelija i rast kose\nbeli luk, zahvaljujući antimikrobnim i protivupalnim svojstvima\nginseng, biljka sa tradicionalnom upotrebom kao lek protiv gubitka kose\nProređena kosa kod muškaraca – izbor frizura\nProređena kosa kod muškaraca ne mora da bude vaš trajni neprijatelj. Način lečenja smo prethodno spomenuli, a sada su na red došle frizure koje možete nositi u periodu dok se kosa ne oporavi.\nPostoje super moderne frizure uz koje ćete izgledati cool, pa se tako proređena kosa kod muškaraca neće ni primetiti. Ovo su neke od najboljih frizura za muškarce sa proređenom kosom:\nMop top frizura\nKlasična frizura mop top je dobra opcija za vešto prikrivanje proređene kose kod muskaraca. Četkajte je prema napred ili preko čela, a može sakriti i povučenu liniju kose s manje očitim izgledom nego češljanjem unazad. Jedan od lepih aspekata ove frizure jeste da možete da podesite njenu dužinu tako da odgovara vašem ukusu, od klasične frizure u stilu Beatlesa do nečeg mekšeg i jednostavnijeg za sttilizovanje.\nPojavljuje vam se proređena kosa na temenu? Napravite jednostavno takozvani Pompadur unazad – „Zavrnite kosu“. To stvara visinu spreda dok se kosa savija unazad prema temenu glave. Vizuelni trik je korišćenje dužih dlaka spreda za pomeranje preko područja proređene kose unazad.\nKako ga praviti: Krema za kosu i sam stil ove frizure dodaju volumen ovom izgledu. Upotrebite fen za kosu kako biste lakše usmerili kosu pozadi, pogotovo ako imate proređenu liniju kose.\nPored toga, vazduh stvara visinu zbog koje kosa izgleda punije.\nZatim koristite izdašnu količinu kreme za kontrolu stilizovanja i čuvajte svoja proređena mesta u tajnosti.\nKratka i neuredna\nJoš jedna frizura za muškarce sa proređenom kosom. Rastrojena priroda čini da imate više dlaka na vrhu, zbog dodatnog volumena. Zbog kratkoće će se vaša kosa izgledati.\nPonekad ako se previše potrudite da prekrijete svoje ćelavo mesto, to može učiniti da izgleda još gore.\nNajbolja je frizura za muškarce koji imaju ćelavost prednjeg dela glave, izvan povučene kose.\nKako da je napravite: Koristite proizvod za teksturu poput pomade na vodenoj osnovi, protrljajte malo proizvoda između dlanova, pre nego što prstima prođete kroz kosu i gotovi ste.\nAko imate ravnu kosu, pokušajte je malo razbarušiti, ali lagano prođite prstima kroz kosu i izbegavajte da izgledate poput divokoze.\nOva kratka frizura zašiljena u lažni faux hawk efikasna je frizura za muškarce sa tankom kosom. Kombinacija volumena i teksture čini kosu punijom i pruža određenu pokrivenost visokom čelu. Kosa na vrhu izgleda gušća i punija u poređenju sa drugim frizurama.\nKratka kosa sa bradom\nOvo je odlična frizura koja skreće pažnju sa proređene kose na ostatak kose i bradu. Ova frizura je idealna za pristalice brade. Kosa je na temenu uzdignuta, dok se tako linija proređene kose gubi, a u prvi plan izbija blago puštena brada. Ovo je stil za slobodoumne muškarce.\nUkoliko i vi imate problem sa proređenom kosom nadamo se da vam je naš tekst pomogao i da sada imate više samopouzdanja i volje da situaciju preokrenete u svoju korist. Odlučite koja je opcija najbolja za vas ili jednostavno izaberite frizuru koja vam se dopada i krenite u nove pobede!\nĐumbir za kosu – magični koren!


Vučić za SD o parkiranom traktoru ispred Maksimira: Dinamo je mnogo jak, ali Partizan i Zvezda će biti jači | Najnovije vesti - Srbija danas\n29.08.2019. • 13:45 Srbija Danas\nVučić za SD o parkiranom traktoru ispred Maksimira: Dinamo je mnogo jak, ali Partizan i Zvezda će biti jači\nMi moramo da živimo i da gledamo napred, poručio je predsednik\nPredsednik Srbije Aleksandar Vučić, na pitanje portala SrbijaDanas, kako komentariše to što su navijači Dinama ispred stadiona Maksimir izneli traktor, simbol stradanja i progona Srba iz Hrvatske, kaže:\nVučić u obilasku Hitne pomoći: Najavljena POTPUNA REKONSTRUKCIJA I POVEĆANJE PLATA OD 15 ODSTO (VIDEO/FOTO)\nVučić i Brnabić kreću u diplomatsku ofanzivu: Sastanci u Pragu, Berlinu, Luksemburgu, Njujorku!\nVUČIĆ OTKRIO: Rekao sam Vukanoviću – SINE, DAJ GOL!\n- Razumem ja Hrvate. Njima su rekli da je to iz Vukovara, i nije im niko drugi rekao nego srpski mediji, srpski lažovi – politički, analitički - kakvi hoćete. Što se tiče nesreće srpskog naroda mogu da kažem da nema dovoljno suza... Ni ceo Dunav, ni celu Savu da izlijete nemaju dovoljno vode, koliko ima suza u Srbiji za sudbinu našeg naroda iz Hrvatske - rekao je predsednik.\nVučić je poručio da Srbija ipak mora da gleda napred, i da se nada da će Partizan i Zvezda u jednom trenutku postati jači od Dinama.\n- Mi moramo da živimo i da gledamo napred. Pogledajte kakva je sudbina - tri ključna igrača u Zvezdi su Srbi Krajišnici. Pa polako, Dinamo je mnogo jak, ali možda Partizan i Zvezda budu jači. Videćemo - poručio je Vučić.\nPodsetimo, uoči utakmice koju je Crvena zvezda igrala protiv Jang Bojsa, navijači Dinama su ispred Maksimira parkirali traktor, koji je simbol stradanja i progona srpskih žrtava iz Hrvatske i na taj način pokušali da isprovociraju i ponize Srbiju.\nKakav volej 😂 #dinamo #dinamozagreb #dzg #maksimir #zagreb @pivovaramedvedgrad Partner ZonaDinamo\nA post shared by ZonaDinamo (@zonadinamo) on Aug 27, 2019 at 10:44am PDT\nAleksandar Vučić Maksimir traktor oluja tenk\nLavovski se bore naravno da ce biti jaci.\nMislim da ne treba praviti tenzije ni u vezi tenka niti traktora..sport je bitan..neka pobedi najbolji..naravno,Partizan :)


Mediji: Policija privela pjevača Radanovića - BIGportal.ba\n15 Februara, 2021 15 Februara, 2021 0129\nKomunalna milicija je uz pomoć policije privela večeras pevača Slobodana Radanovića, koji je nastupao u kafani na Starom sajmištu u Beogradu, prenjeli su beogradski mediji.\nU tom trenutku, oko 18 časova, u objektu je bilo oko 500 ljudi, a pripadnici zakona su kaznili odgovorne za kršenje mjera vlade u sprečavanju širenja korona virusa, izjavio je pomoćnik načelnika Komunalne milicije Ranko Šekularac.\nTo je drugo okupljanje danas u Beogradu na kome su prekršene mjere vlade, a zbog koga je intervenisala Komunalna milicija.\nNaveo je da su u toku konsultacije s nadležnim tužilaštvom u vezi sa preispitivanjem krivične odgovornosti za pravno i odgovorno lice tog lokala, zbog nepoštovanja mjera vlade, za šta je, kaže, zaprećena novčana kazna ili kazna zatvora do tri godine, u zavisnosti od kvalifikacije djela.\n“Očekuje se stav tužilaštva u smislu određivanja pritvora i zadržavanja odgovornih lica za kršenje mjera vlade”, rekao je Šekularac.


NS/FS BIH vodi računa o zaštiti zdravlja svih učesnika M:tel Premijer lige BiH - Zenicablog\nZa vikend, 1. i 2. avgusta ove godine počinje takmičenje u m:tel Premijer ligi Bosne i Hercegovine 2020/21. Nogometni/Fudbalski savez Bosne i Hercegovine poduzeo je sve mjere kako bi takmičenje bilo organizovano na visokom nivou, uz poštovanje svih mjera koje su propisale nadležne institucije u BiH, a koje se tiču epidemiološke situacije u našoj zemlji.\nGeneralni sekretar NS/FS BiH Adnan Džemidžić o početku takmičenja kaže:\n„Pripreme za početak nove sezone naših takmičenja su u završnoj fazi i NS/FS BiH je uradio sve u skladu sa odlukama Izvršnog odbora i nadležnih državnih institucija. Prije svega, vodili smo računa o zaštiti zdravlja onih koji će biti učesnici u utakmicama koje su pred nama, tako da je na osnovu toga IONS/FS BiH usvojio dokument pod nazivom „Plan mjera i procedura COVID 19“ nakon što je prethodno usaglašen prijedlog koji je prošao Komitet za takmičenje NS/FS BiH i Komitet za sportsku medicinu, te je usaglašen sa dokumentom UEFA-e „Povratak u igru“. Sve smo učinili kako bismo prevenirali situaciju, omogućili smo testiranja igrača koje se provodilo prije početka trenažnog procesa, te prije početka takmičenja. Sve naše službe stoje na raspolaganju klubovima u ovom periodu. Predstavnici Komiteta za takmičenje i Komiteta za sportsku medicinu biće na svim stadionima zajedno sa službenim licima koji će pratiti provođenje protokola „COVID-19“. Naravno, sve što smo uradili usaglašeno je sa onim što su propisali nadležni organi u oba bh. entiteta.“\n„Mi smo otvorili vrata i klubovima i zajednički ćemo dolaziti do rješenja svih nepredviđenih situacija. Pratiće se situacija i prema tome ako bude eventualnih promjena i odredbe iz ovog Plana mjera će biti prolagođavane trenutnoj situaciji. Ne smijemo izaći iz okvira koji su propisani medicinskim standardima i onog što nam nalaže trenutačna situacija sa korona virusom. Klubovima će u narednom periodu biti dostavljena pomoć u vidu dezinfekcionih setova. Nakon toga ce biti distribuiran i drugi dio, finansijska pomoć klubovima. Sve prema planu iz projekta pomoći klubovima u cilju prevencije od štetnih posljedica korona virusa.Sve smo učinili da početak prvenstva bude na visokom nivou. Moramo se prilagoditi onome što trenutačna situacija nalaže. Sve okolnosti na koje ne budemo mogli uticati moraćemo da konsultujemo struku, a o svemu tome javnost će biti blagovremeno informisana. Želimo svima nama sretan početak novog takmičenja, m:tel Premijer lige Bosne i Hercegovine!“\nTagoviadnan džemidžić m:tel pl bih nogomet premijer liga premijer liga bih


Manje poznati turistički biseri Mediterana | Serbiaworld\nNaslovna Turizam Manje poznati turistički biseri Mediterana\nManje poznati turistički biseri Mediterana\nSve destinacije koje turisti ne posećuju masovno danas su izuzetno popularne, posebno jer nude sve ono što jednom čoveku za odmor i treba, prelepu prirodu, čisto more i mirne gradove\nOvo ostrvo je ime dobilo po velikoj količini prirodnih izvora vode još u antičko doba, i na njemu ne postoje automobili i motori. Gde god da krenete morate peške, u čemu je i kurioizitet ove destinacije. Sve se lako poseti i obiđe, plaže, slikoviti manastiri, lokalne tavrene, dok šumski putevi vode prema brdima i pitomoj prirodi. Hidra je jedno od manjih ostrva, njegova ukupna površina iznosi nešto više od 60 kilometara kvadratnih, i važi za jedno od eksluzivnijih ostrva u Grčkoj, imajući na umu da u njemu letuju brojne poznate ličnosti.\nA post shared by Nicole Trilivas (@nicoletrilivas)\nOstrvo Levanco je smešteno uz zapadnu obalu Sicilije i prostire se na jedva 6 kilometara kvadratnih. Levanco je sve ono što biste i očekivali od jedne takve Italije, idilično naselje je podignuto uz obalu, dok mu leđa čuvaju romantična brda. Ostrvo je nastalo radom vulkana, i vrlo često se kaže da je Lenaco u stvari havajsko ostrvo u Evropi, s jednom osnovnom razlikom, na njemu se služe paste, pice i ostali italijanski delikatesi.\nA post shared by Spazio Italiano Ufficiale (@spazio_italiano)\nSimi je grčki gradić kao sa razglednice. Sve kuće kuće su izgrađene u klasičnom stilu, i sve su ofarbane u najrazličitije boje, kako bi se savršeno uklopile u zelena i stenovita brdašca iznad luke. Život je tamo podjednako bajkovit, sve je mirno i sporo, jedinu buku koju možete čuti jeste pevanje veselih meštana. Na sve ovo utiče udaljenost, Simi se nalazi na dva sata vožnje trajektom od mnogo poznatijeg Rodosa, pa se često čini kao neki udaljeni biser ove zemlje do kog stižu samo najuporniji turisti.\nA post shared by TRAVEL LIFESTYLE MIND (@elaines_travel_mind)\nBozdžada je ostrvo u Turskoj, i njega krase masovne obrambene zidine duž cele obale, ali i šarmantne ulice pune veselog naroda koji radosno dočekuju sve svoje goste. U posljednje vreme je postalo vrlo popularno odredište mladih koji su ovde otkrili savršene peščane plaže za beg od urbanog i dosadnog gradskog života. Ovo ostrvo ima dvanaest rajskih zaliva, svi su izuzetno posećeni, ali ne i previše posećeni, a od većeg glavnog mesta Čanakalea je udaljeno 24 kilometara.\nA post shared by Selin Uzdil-Lifestyle Blog (@trendandtravel)\nOvaj članak Manje poznati turistički biseri Mediterana se pojavio prvo na TU magazin.\nPrethodni tekstДОГАЂАЈ ГОДИНЕ О КОЈЕМ СЕ ЈОШ УВЕК ПРИЧА\nSledeći tekstU Beču svečano otkrivena ploča Mini Karadžić


SKOLIOZE - NIKA - Ambulanta fizikalne medicine\nBOLOVI U DONJEM DELU LEĐA I U VRATU\nUKOČIO SAM SE\nKORONA VIRUS I MASAŽA\nGledano sa leđne strane, u frontalnoj ravni, kičma bi trebalo da je prava.\nBočno krivljenje kičme na jednu ili drugu stranu zove se skolioza.\nSkolioze mogu da nastanu duž cele kičme, počev od vratne, grudne sve do lumbalne.\nSkolioze nastaju postepeno, bezbolno i progresivne su.\nKOSTI KIČMENOG STUBA\nKičmeni stub (columna vertebralis) sačinjavaju kratke kosti, pršljenovi (vertebrae). Ukupan broj pršljenova je 33-34. Kičmeni pršljenovi se dele prema mestu na kome se nalaze:\nvratni pršljenovi – 7\ngrudni pršljenovi – 12\nslabinski pršljenovi – 5\nkrsni pršljenovi – 5\ntrtični pršljenovi – 4-5\nPrva 24 pršljena su slobodni i pokretljivi jedan prema drugom. Krsnih 5 i trtičnih 4-5 pršljenova je međusobno sraslo i formiraju dve kosti: krsnu kost (os sacrum) i trtičnu kost (os coccygis) koje čine deo karličnog koštanog pršljena.\nSKOLIOZE mogu da budu:\nFUNKCIONALNE, posturalne, nefiksirane, labave, gde se iz ležernog stojećeg stava dobija klinička slika iskrivljene skoliotične kičme.Promena je funkcionalna, kao posledica lošeg posturalnog držanja tela, neadekvatnih radnih površina (radni sto), neodgovarajućeg kreveta, nepravilnog nošenja tereta (torbe), ravnih stopala, neadekvatne obuće. Ukoliko funkcionalna skolioza nije na vreme detektovana i ne leči se, funkcionalna skolioza prerasta u strukturalnu. Funkcionalne skolioze su bez ostatka korektibilne.\nSTRUKTURALNE skolioze, kod kojih je došlo do promene u strukturi kičmenih pršljenova. Strukturalne skolioze napreduju kako organizam raste i razvija se. U dečijem uzrastu, dok je organizam u razvoju i raste, pravovremenom detekcijom strukturalnih skolioza i adekvatnom terapijom, strukturalna skolioza može potpuno da se iskoriguje.\nPODELA SKOLIOZA PREMA MESTU NASTANKA\nTOTALNA skolioza – krivljenje kičme zahvata kompletan kičmeni stub (vratna, grudna i lumbalna). Kičma se krivi u levu ili desnu stranu.\nPARCIJALNA skolioza – krivljenje kičme je prisutno u pojedinim delovima kičmenog stuba: vratna skolioza, grudna skolioza, lumbalna skolioza. Parcijalna skolioza može da zahvati i dva susedna kičmena segmenta, tako da postoje vratno-grudna, grudno-lumbalna. Krivljenje kičme je uvek samo na jednu stranu.\nKOMPENZATORNA skolioza, “S”-skolioza, Dupplex, Tripplex skolioza – krivljenje kičmenog stuba može da bude u sva tri dela kičme (vratna, grudna i lumbalna). Krivljenje kičme u jednom delu je npr. udesno, dok je u drugom delu ulevo (S, dupplex skolioza,). Krivljenje kičme u sva tri dela, pri čemu je gornja krivina suprotna donjoj, susednoj i zove se tripplex skolioza.\nKLASIFIKACIJA SKOLIOZA PO Cobb-u:\nKONGENITALNE – prisutne su po rođenju, kao posledica loše formiranog pršljena, jednog ili više, u intrauterinom razvoju.\nIDIOPATSKE – idiopatske skolioze su skolioze kod kojih se osnovni uzrok nastanka ne zna. Javljaju se u oko 90% svih skolioza. Ženska deca 5-7 puta češće obolevaju od idiopatske skolioze od muške dece.\nU zavisnosti od uzrasta nastanka idiopatskih skolioza, izvršena je podela na:\nInfantilne – nastaje u uzrastu od 0–4 godine\nJuvenilne – nastaje u uzrastu od 4-10 godina\nAdolescentne skolioze – nastaju u uzrastu preko 10. godine života\nNEUROMUSKULARNE skolioze su posledica promena na nervnim ili mišićnim strukturama. Najčešća je miopatska skolioza koja nastaje kao posledica mišićne distrofije.\nSKOLIOZE KOD TUMORA nastaju kao posledica pojave tumora na kičmenom stubu ili kičmenoj moždini.\nEKSTRASPINALNE skolioze nastaju kao posledica mišićnog grča – kontrakture, koje njačešće nastaju kao polsledica povrede – traume. Zgrčeni mišić povlaći koštanu strukturu pršljenova u stranu.\nPODELA SKOLIOZA U ODNOSU NA STEPEN ISKRIVLJENOSTI (po Cobbu):\nSKOLIOZE I STEPENA – lake skolioze (do 30°)\nSKOLIOZE II STEPENA – srednje skolioze (od 30-50°)\nSKOLIOZE III STEPENA – teške skolioze (preko 50°)\nProcena se vrši iz ležernog stojećeg stava.\nglava je nagnuta na jednu stranu\njedno rame je povišeno u odnosu na drugo\nlopatice nisu simetrične\ntrbušni zid je mlitav i ispupčen\nLorencovi trouglovi nisu simetrični (prostor koji grade ruke koje su pored tela, grudni koš i bokovi)\njedna noga je blago savijena (semiflexio) dok je druga opružena (hyperextensio)\nglutealni mišići su na jednoj strani jači i naglašeniji u odnosu na druge (asimetrija glutelne brazde)\nKAKO RAZLIKOVATI FUNKCIONALNU OD STRUKTURALNE SKOLIOZE\nUkoliko je konstatovano skoliotično držanje tela, potrebno je da se proceni da li je reč o funkcionalnoj ili strukturalnoj skoliozi.\nPrvi način: iz ležernog stojećeg stava saviti trup napred (antefleksija) trupa. Ukoliko krvljenje kičme nestane, reč je o FUNKCIONALNOJ skoliozi.\nUkoliko se i dalje uočava krivljenje kičme reč je o STRUKTURALNOJ skoliozi.\nDrugi način: iz ležernog stojećeg stava napred podignuti ruku uvis do maksimuma (uraditi maksimalnu fleksiju od 180 stepeni). Diže se ona ruka sa koje se strane nalazi kičmena krivina. Ukoliko krvljenje kičme nestane, reč je o FUNKCIONALNOJ skoliozi.\nUkoliko se i dalje uočava krivljenje kičme, reč je o STRUKTURALNOJ skoliozi.\nRtg. i MR U DIJAGNOSTIKOVANJU SKOLIOZA\nZa precizno određivanje stepena skolioze, pored kliničkog pregleda, radi se i Rtg. i MR kičme.\nNavedenim metodama se dobija rezultat koji je referentna vrednost od koje se kreće sa procesom lečenja-korekcije. U bilo kom trenutku moguće je uraditi kontrolne snimke kako bi se proverilo terapijsko dejstvo.\nU lečenju skolioza primenjuju se aktivne fizikalne procedure, kineziterapija (vežbanje), kao i pasivne metode nošenja korektivnih gipseva i midera, kao i hirurška intervencija.\nCilj fizikalne terapije u tretmanu skolioze je relaksacija skoliotičnih mišićnih grupa koja se nalaze sa strane krivine.\nOd aparaturnih fizikalnih procedura u dečijem uzrastu, gde još nije završen rast i razvoj, primenjuju se procedure koje isključuju upotrebu magnetnog polja. Koriste se IR lampe, Bioptron lampe, TENS, kvantne metode.\nOd bezaparaturnih fizikalnih procedura primenjuju se masaže, najčešće terapijske, kao i termo procedure koje uključuju parcijalnu upotrebu tople gline, toplih kupki.\nFizikalne procedure su samo priprema tela za sistemsko rešavanje skolioza kineziterpijskim procedurama – terapijskim vežbanjem.\nPo detektovanju bilo kakvog krivljenja kičme, što pre započeti sa fizikalnim i kineziterapijskim procedurama sa ciljem lečenja i korekcije. Najbolji terapijski rezultati se postižu do 16. godine života.\nNAJČEŠĆA TERAPIJSKA GREŠKA\nUčestalo je da je kompletna muskulatura deteta prilično napeta, nekada i u spazmu, tako da se odmah po detekciji skolioze ne započinje sa korekcijom primenom kineziterapije (medicinsko vežbanje).\nKorektivne vežbe sa prenapregnutom muskulaturom čine više štete nego koristi, dok rezultat uveliko izostaje.\nTakve vežbe stvaraju otpor kod deteta zbog prenaglašenog prisustva bola i nerealnih terapeutskih zahteva!!!\nKod takve dece, potrebno je prvo mišiće opustiti primenom fizikalnih procedura i masaža, kako bi se telo adekvatno pripremilo za vežbanje.\nTerapija bi u prvoj fazi trebalo da bude krajnje individualna!\nSvako dete kada u tom osetljivom pubertetskom uzrastu primeti estetsku terapijsku promenu, kao i olakšanje i odsustvo bola, nema problem sa motivom u sprovođenju kineziterapije.\nKINEZITERAPIJA – MEDICINSKO VEŽBANJE\nKoja god da je skolioza, funkcionalna ili strukturalna, kolika god da je krivina, bez obzira što se nosi mider ili je obavljena operacija, kineziterapija je jedino sistemsko rešenje u lečenju skolioza.\nVežbe su terapijske i u početku naporne. Terapija je dugotrajna, te se zbog bolje motivacije preporučuje da se radi u grupi.\nDa bi se izradio kineziterapijski plan i program, potrebno je uraditi detaljan antropometrijski pregled. Pregled kičmenog stuba je samo segment antropometrjiskog pregleda.\nPrvi deo kineziterapijskog plana i programa predstavljaju aktivne vežbe istezanja skoliotičnih mišićnih grupa.\nDrugi deo kineziterapijskog plana i programa predstavljaju vežbe snage skoliotičnih mišićnih grupa.\nKineziterapijskim vežbama mišići postaju fiziološki istegnuti i elastični, jaki i sposobni da iskoriguju loše držanje tela. Stiče se automatizam dobrih posturalnih manira pri sedenju, stajanju, nošenju terata, hodanju, trčanju. Stvara se pretpostavka da se dete pravilno razvija i raste i da se genetske predispozicije ispolje u svom maksimumu.\nMideri se koriste za pasivno lečenje skolioza koje iznose preko 30 stepeni. Kod galopirajućih progresivnih skolioza, koje su preko 25 stepeni, indikovano je nošenje midera.\nPostoje dva osnovna tipa midera:\nVISOKI MIDERI – Cerviko-Torakalno-Lumbo-Sakralni mideri (ortoze) – CTLSO\nTorako-Lumbo-Sakralni mideri (ortoze) – TLSO\nMideri se nose tokom celog dana kako bi dali rezultat. Dnevno nošenje midera 6-8 sati ne daje rezultat. Skoliotično dete, bez obzira što nosi mider, mora redovno i svakodnevno da primenjuje kineziterapijske procedure (vežbe).\nU lečenju skolioza mideri predstavljaju pomoćnu pasivnu metodu korekcije kičmene krivine. Nisu najsrećnije rešenje zato što ih deca nerado prihvataju. Bez obzira što se danas mideri izrađuju od laganih i kvalitetnih materijala, u 84% dece javljaju se psihičke tegobe u smislu gubljenja samopouzdanja, noćnog mokrenja, anorexia nervosa.\nNositi mider znači vidno se razlikovati od okoline. Deca su sputana, telo im je u oklopu, znoje se, javljaju se promene na koži zbog pritiska midera, kao i alergijske reakcije na materijale od kojih je mider napravljen.\nUpotrebom midera smanjuju se vitalni kapacitet pluća, funkcionalni rezidualni i totalni plućni kapacitet pluća. Učestali su i problemi digestivnog trakta.\nZbog nuspojava i komplikacija, midere treba koristiti samo kod slučajeva gde postoji jasna indikacija za njihovu primenu.\nNjihovo korišćenje van nabrojanih indikacija samo dovodi do komplikacija bez pozitivnih efekata.\nKorektivni gips je, slično mideru, pasivna pomoćna metoda u korekciji skolioza. Korekcija je bolja i čvršća, komplikacije nastale od aplikacije gipsa su učestalije, tako da se vrlo retko koristi.\nOPERATIVNO LEČENJE SKOLIOZA\nKada fizikalna i kineziterapija, potpomognute nošenjem midera ili korektivog gipsa, ne pomognu, a skolioza značajno ugrožava vitalne organe, primenjuje se operativni zahvat korekcije skolioze.\nOperativno lečenje skolioza se primenjuje kod velikih krivljenja kičme (od 40 stepeni pa naviše) i u slučajevima kada skolioza veoma brzo napreduje.\nPrincip je da se sačeka sa završetkom rasta i razvoja, pa tek onda da se skolioza operiše.\nSkolioza pre i posle operacije\nKomplikacije operativnog lečenja su povrede nerava, nastanak infekcije, limitirana pokretljivost kičme, nastanak patoloških zglobova (pseudoarthrosis).\nOžiljak posle operacije skolioze\nPo obavljenoj operaciji skolioze neophodno je nastaviti sa kineziterapijskim procedurama istim intezitetom kao i pre operacije.\nKOMPLIKACIJE NELEČENIH SKOLIOZA:\nporemećena funkcija srca\nporemećen rad unutrašnjih organa smeštenih u trbušnoj duplji\nstrukturalne promene navedenih organa\nnastanak strukturalnih deformiteta na grudnom košu\nodsustvo estetike tela koje se karakteriše simetrijom\nU trudnoći, kod nelečene skolioze, moguća je pojava navedenih komplikacija, uz pojavu bola u lumbalnoj kičmi i oticanje nogu.\nPROGNOZA PROGRESIJE SKOLIOZA\nSkolioze progresivno napreduju u zavisnosti od stepena krivine i uzrasta. Skolioze sa većom krivinom su progresivnije. Grudne, torakalne skolioze su progresivnije od lumbalnih i torako-lumbalnih skolioza. Najveći napredak u krivljenju kičme nastaje između 5. i 10. godine života.\nSKOLIOZE I SPORTSKE AKTIVNOSTI\nSport koji se preporučuje kod dece sa skoliozom je plivanje. Plivanje je još jedna pomoćna metoda u rešavanju problema skolioze. Plivanje pospešuje kineziterapijske procedure, ali nije način lečenja skolioze.\nPOVEZANI TEKSTOVI: TELESNI DEFORMITETI, KAKO FIZIOTERAPEUT LEČI TELESNE DEFORMITETE\nNevenaFebruary 13, 2017 at 11:31 am\nImam 18 godina i skoliozu u lumbalnom delu od oko 20 stepeni. Posto sam prestala sa rastom, doktor mi je rekao da to ne moze da se ispravi. Zanima me vase misljenje, da li ce mi vezbe ili mider ili pak nesto trece pomoci i ispraviti kicmu?\nadminFebruary 13, 2017 at 12:29 pm\nSkolioze se dele na funkcionalne – posturalne koje su posledica lošeg držanja tela i strukturalne koje su posledica krivljenja kičme.\nPritom, rast i razvoj se završavaju do 25 godine života.\nPosturlne skolioze su korektibilne bez ostatka. Strukturalne skolioze se leče kompenzovanjem krivine. Dakle, rešenja postoje.\nPredlažem vam da uradite precizan pregled koji obuhvata i uzimanje funkcionalnog statusa na osnovu kojeg se daje procena.\nNe preporučujem nošenje midera i samoinicijativno vežbanje.\nTakođe, plivanje predstavlja pomoćnu metodu u lečenju.\nZapočnite lečenje čim pre!\nMajaOctober 11, 2016 at 9:57 pm\nU trudnoći mi je položaj djeteta bio takav da grubo kažem, naslonjen na kucnu. Medjutim poslije poroda dolazi do jakih glavobolja, koje me dovode do te tacke da nisam znala za sebe 24h ali se sjećam 2-3 dogadjaja u toku tog dana. Bila sam budna, ali ne i svesna bila sam kao “ludak”. Nakon nekog vremena i iscrpljenosti od bolova uradila sam atlas, gdje mi je doktor rekao da imam skoliozu, nije spominjao stepene. Glava me vise ne boli, ali imam ceste upale mišica i bolove u kicmi. Ramena nisu postavljena jednako. Lijevo je vise u odnosu na desno koje je spušteno. Javljaju se cesti bolovi, i moram da se istegnem na sve strane kako bi se čulo “pucketanje” tad bi na par minuta osjetila olakšanje! Moje je pitanje, sta vi mislite u svemu tome i sta mislite o drugoj trudnoći ( moj doktor je ne preporučuje, kako grubo kaže jednom si preživjela ne znaci da ćeš opet) bojim se promjena na kicmi?\nadminOctober 12, 2016 at 7:08 am\nNeshvatljivo je da ste prošli kroz trudnoću i porođaj uz prisustvo jakih bolova, da bi po porođaju i dalje bili bez uspostavljanja razloga vaših tegoba.\nJoš je neverovatnije da ste, pretpostavljam, samoinicijativno pristali na manipulativnu metodu “nameštanja” atlasa.\nKiropraktika se primenjuje kada postoje indikacije za primenu i gde je dijagnostikovana dislokacija segmenata!\nImajući u vidu činjenicu da vam se zdravstveni problem nije rešio u zdravstvenim instistucijama sistema, vi ste sami tražili rešenje za vaš zdravstveni problem što mogu da razumem.\nU čovekovoj je prirodi da se traži čarobno rešenje zdravstvenog problema a ono ne postoji.\nNavedena greška proistekla je iz medijske promocije “popularnih” metode, gde se uglavnom bez dijagnostikovanja primenjuje neka od manipulativnih metoda nejčešće.\nPredlažem vam da uradite klinički pregled kod lekara od povernja, koji će vas ako postoje indikacije za dodatnu dijagnostiku uputiti dalje.\nKada vam se uspostavi dijagnoza, onda i terapija nije problem kao rešenje vaših tegoba.\nDoktor koji vam je bez svega navedenog preporučio da ne razmišljate o drugoj trudnoći, pre svega je prekršio svaki postulat stručnosti, etičnosti i humanosti.\nMajaOctober 12, 2016 at 9:38 am\nDragi doktore, pomeren atlas su mu otkrili na rengenu u domu zdravlja. Uradila sam i MR glave, nalaz je bio uredan. U trudnoći sam dobila jake bolove, u predjelu kicme, lumbalni dio. Na osnovu UZV utvrdili su mi položaj djeteta da je naslonjeno na kucnu. Zbog i same rizicne trudnoce nisu smjeli da me izlazu dodatnom zračenju i terapijama. Uradila sam atlas po preporuci doktora iz DZ! Zbog položaja mog tijela doktor je utvrdio skoliozu, posto je u našim DZ red dugačak za rengene, MR, CT. Čekam da uradim ove nalaze! Ako mi možete preporučiti kako bih mogla sebi olaksati bolove u kicmi, nesanicu ( da pomenem da imam dijete od 19 mj)? To zbog čega mi doktor ne preporučuje drugu trudnoću je zbog toga sto bi opet moglo doci do pomjeranja atlasa i opet kroz sve one bolove. Jer malo pomjeranje atlasa mi je prosli put izazvalo zatvaranje arterije cime krv nije stizala do mozga, sto naravno moze da izazove smrt! Zbog mjera opreza doktor mi drugu trudnoću ne preporučuje! Pozzz\nadminOctober 12, 2016 at 5:48 pm\nI dalje sam blago rečeno šokiran kršenjem dijagnostičkih protokola i dijagnostike.\nInsuficijencija protoka krvi u krvnim sudovima glave i vrata se dijagnostikuje Kolor Dopplerom i transkranijalnim Dopplerom Willisovog poligona.\nSimptomi koje ste naveli mogu da budu i posledica sistemskog poremećaja metabolizma u mekim tkivima (mišićima).\nNa žalost, prilično je učestala pojava “rizičnih” trudnoća uz mirovanje, medikamentoznu terapiju i mirovanje.\nAli, fizikalna terapija može da se primenjuje i u trudnoći i ona je krajnje prilagođena i nije štetna za plod i daje rezultate!\nDa ne dužim, uradite navedene doplere, Rtg. kičme gde će se kostatovati krivljenje i izmeriti stepen krivljenja.\nZapočnite fizikalne i kineziterapijske procedure.\nZarad vašeg duševnog mira možete da uradite i CT vratne kičme gde će se videti i stanje atlasa.\nI naravno, promenite doktora.\nRadovanAugust 28, 2016 at 4:32 pm\nImam krivu kičmu i spondilozu vrata,a rekli su mi da sa snimka vide i skoliozu. Interesuje me da li imam od toga bolove u grudima i rebrima.\nadminAugust 29, 2016 at 9:07 am\nNajčešći povod nastanku interkostalnog bola je stres koji dovodi do somatizacije gde se diže tonus interkostalnih mišića.\nO tome smo pisali na našoj strani FIBROMIALGIJA, gde možete da pročitate i načine lečenja.\nDaver Bale.August 16, 2016 at 9:52 am\nPostovanje.Skolioza 40 stepeni jer operativno a rast deteta he zavrsen .hvala.\nadminAugust 16, 2016 at 6:53 pm\nKod deteta kod kojeg rast i razvoj nije završen, sa skoliozom od 40 stepeni preporučuje se kineziterapijski tretman korekcije skolioze a ne operativni!\nU proncipu, skolioze od 60 stepeni su operativne.\nPredlažem vam da uradite pregled, antropometriju i funkcionalni status sa uvidom u kompletnu medicinsku dokumentaciju i čujete još neko mišljenje stručnjaka.\nSONJA DŽAKOVIĆJuly 22, 2016 at 5:33 pm\nDa li kriva kiČma u gornjem dijelu moŽe uZrokovati bol ispod lijeve dojke?\nadminJuly 24, 2016 at 8:09 am\nInterkostalni-međurebarni bol kod strukturalnih krivljenja kičme u smislu skolioza, sa krivinom preko 40 stepeni može da bude uzročnik.\nEmmaJuly 1, 2016 at 5:57 pm\nCerka mi ima 12 godina i ima skoliozu i to smo primetili pre 6 meseci. Dobili smo tri mislenja od 3 doktora, 60 stepeni od prvog, 56 od drugoga i 54 od treceg. Svi su rekli da mora nositi mider, 23 sati na dan. Cerka nosi mider, ide u fiikalnu terapiu, plivanje 3 do 4 puta nedeljno, i poslednji snimak dobili smo mislenje doktora da krivina je 40. Interesuje me vase mislenje, dali ima sanse da mi se cerka spasi pperaciji i sta nam vi preporucujete? Hvala\nEmmaJuly 7, 2016 at 10:07 pm\nZasto je odgovor na moje pitanje izbrisen?\nadminJuly 8, 2016 at 6:56 am\nNemam odgovor na vaše pitanje, gde je nestao pismeni odgovor. Obzirom da sam vam odgovorio,\nima li nešto konkretno da vam treba pojasniti?\nStefanJune 23, 2016 at 8:51 pm\nImam krivu kicmu od 45 stepeni , bavim se boksom . Aktivno se bavim sportom , radim zgibove mislim sve vjezbe. Pitanje je : dali ste culi za delfin spravu koja vraca kicmu . I sta mislite o njoj. I dali je dobro radit propadanja , zgibove , sklekove i bavu ti se boksom. Meni je krivina izmedju plecki na desnu stranu.\nadminJune 24, 2016 at 7:04 am\nGrudna skolioza od 45 stepeni je prilično krivljenje kičme. Skolioze se smatraju operativnim sa krivinama od 60 stepeni +.\nAktivno bavljenje sportom podrazumeva poštovanje zadataka i ciljeva koje taj sport donosi. Najčešće je reč o usavršavanju tehnika, snage i takmičenja.\nKorekcija skolioze nema veze sa treninzima koje sprovodite.\nZato vam savetujem da jedno vreme pauzirate sa treninzima (2-3 meseca) kada bi se posvetili korekciji skolioze koju bi sprovodio fizioterapeut.\nNakon tog perioda i sportski rezultati će biti bolji.\nKada je reč o delfin spravi za korekciju, mislim da se može koristiti ali uz nadzor stručnjaka. Isti učinak sprave se postiže aktivnim fiksiranjem koje sprovodi fizioterapeut.\ngordanaJune 9, 2016 at 8:05 pm\nImam skoro 65 godina. Skolioza od 38% (mjerenje od prije 10 godina). Prva dijagnoza u 35 godini (nisam htjela na operaciju tada. Velike bolove u početnim godinama eliminirala sam nekim posebnim mastima i dijetom. Sada imam i artrozu desnog kuka, problem s plućima (KOBS III) i smanjenju rotaciju kukova.Lijevo koljeno boli, i čudni bolovi u trbuhu. Mogu li, i kojim tipovima vježbi sve ovo ublažiti (neki tvrde da kralježnicu mogu skoro i ispraviti ), ili moram na operaciju, vajlda, prvo kukova a onda i kralježnice.\nMolim za neki “zdravi” pristup. Srdačan pozdrav. Gordana\nadminJune 10, 2016 at 5:45 pm\nNa žalost, vi ste školski primer šta se dešava sa ne pravovremenim lečenjem skolioze. Sve navedene tegobe i bolna stanja su posledica ne lečene skolioze.\nSkolioza od 38 stepeni je neoperativna.\nNiste je lečili ni pre 10 godina. Samo ste bol uspešno eliminisali. Nakon 10 godina, verujem da je krivina veća od 38 stepeni.\nStičem utisak da ste išli linijom manjeg otpora.\nZamislite da je telo otvoreni kinetički lanac, čije su karike stopala, kolena, karlica, kukovi, kičma, trup, ramena, glava i vrat.\nPomeranjem jedne karike, ceo lanac se krivi.\nPredlažem vam da se prvo svi postojeći bolovi kupiraju, primenom fizikalnih procedura. Po prestanku SVIH bolova, započinje kineziterapijski proces medicinskog vežbanja koji obuhvata\nkorekciju skolioze istovremeno i povećanje obima pokreta u svim telesnim segmentima. Time ćete dobiti na vitalnosti.\nNakon toga predlažem kineziterapiju sa ciljem jačanja pelvitrohanterične, paravertebralne muskulature, kao i jačanje m.m. quadriceps femorisa (mišići natkolenice).\nSve navedeno je sistemsko rešenje a navedene vežbe bi trebalo raditi ceo život. Blagodet je velika jer dobijate na kvalitetu života.\nŽelim vam istrajnost u lečenju.\nDaver Bale.June 2, 2016 at 7:28 am\nZdravo Dr. Imam cerku 12 godine godinu Dana IMA cikl ima skoliozu 44 stepeni a imala pre 5 meseci 60 evo 5 maseci nosi ortozu milwoki jel to dobar rezultat hvala Dr.\nadminJune 3, 2016 at 7:06 am\nProgresija koja je napravljena u smislu pogoršanja krivljenja kičme od 16 stepeni za period od 5 meseci je ogromna, a terapija je shodno tome krajnje neadekvatna. Tačnije, terapija NE POSTOJI.\nSkolioza od 60 stepeni je operativna te sada postoji realna mogućnost, ukoliko NE ZAPOČNETE LEČENJE da se problem reši operacijom.\nNošenje midera predstavlja pomoćnu metodu lečenja i da sam po sebi NE DAJE REZULTAT u smislu izlečenja.\nPotrebno je obaviti dobar antropometrijski pregled i uzeti funkcionalni status kako bi se odrdila adekvatna terapija, koja u prvoj fazi obuhvta fizikalne procedure (1-2 nedelje) a kasnije i kineziterapija koja je svakodnevna.\nNe očekujte da se na dosadašnji način reši problem!!!\nZa dodatne informacije vam i dalje stojim na raspolaganju.\nRINnAMarch 22, 2015 at 8:41 pm\nJa mider za skoliozu nosim već 7.5 godina i nikada nisam htela da sprovodim fizikalni tretman. Kada sam videla slike nelečene skolioze, šlogirala sam se. Ovo mi je puno pomoglo da shvatim koliko su vežbe važne za mene.\nadminMarch 26, 2015 at 7:58 pm\nKorekcija skolioze nošenjem midera je pasivna korekcija i nije dovoljna. Isto kao i plivanje, to je zapravo pomoćna metoda u lečenju. Ne postoji ni jedan racionalni razlog za izbegavanje fizikalnih i kineziterapijskih tretmana. Krenite sa vežbama pod stručnim nadzorom isključivo!


Lalatović konferencija za novinare posle Napretka | Sport | Fudbal\n25. septembar, 01:41\n"Ko je bio na više utakmica - Lalatović ili ja?" VIDEO 42 Podeli Podeli na facebook Podeli na twitter Podeli na viber Pošalji na mail\nPredsednik FK Napredak u ostavci Marko Mišković izvinio se treneru niškog Radničkog Nenadu Lalatoviću na uvredama koje je dobio tokom utakmice, ali ga i upitao odakle mu potreba da vređa njega, koji mu je dao šansu.\nUvrede, psovke, srednji prst, skandalozno ponašanje na konferenciji za novinare... Sve ovo obeležilo je "utakmicu" Napretka i Radničkog iz Niša, a u glavnim ulogama su bili trener niške ekipe Nenad Lalatović, koji je, svojevremeno, radio u Napretku, i novinar iz Kruševca Stevan MIlutinović.\nZapravo, ceo incident počeo je još tokom utakmice. Neko ko je bio u loži na zapadnoj tribini stadiona "Mladost" u Kruševcu vređao je i Lalatovića i njegovu porodicu (što je za svaku osudu), a trener Radničkog nije ostao dužan, pokazujući srednji prst u pravcu lože.\nNa konferenciji za novinare posle meča, portparol kluba Valentina Vasić upitala je Lalatovića kome je bio "namenjen" taj srednji prst - upravi Napretka ili upravi niškog Radničkog, čiji su predstavnici takođe sedeli u loži.\nNa to je Lalatović eksplodirao, da bi potom ušao u žestok verbalni obračun sa pomenutim novinarom Milutinovićem, koji mu je rekao da ga je on vređao. Posle razmene psovki, Lalatović je ustao sa stolice, pa se vratio, a onda portparolu Napretka Valentini Vasić odbrusio:"Je l' te to naučio onaj što danas nije bio na utakmici?".\nU ovim rečima našao se prozvan Marko Mišković, predsednik Napretka u ostavci. Mišković je, inače, ostavku podneo posle utakmice Radnički Niš - Napredak, krajem avgusta ove godine, kada je trener Kruševljana Milorad Kosanović, rezigniran sudijskim odlukama napustio teren, a Mišković potom sastavio ostavku. Ta utakmica je završena 3:3, nakon što je Radnički dva puta izjednačavao sa penala.\nOstavka Marka Miškovića: Radio sam časno, a sada sam umoran\nU pisanoj izjavi, objavljenoj na sajtu Napretka, Mišković je osudio ponašanje novinara Milutinoviča, izvinio se i Lalatoviću i njegovoj porodici, ali je isto tako osudio i ponašanje i rečnik Nenada Lalatovića, posebno se osvrnuvši na deo o tome što nije bio na utakmici.\nMiškovićeva poruka Lalatoviću ogleda se kroz pitanje, a aludirao je na česta odsustvovanja Lalatovića sa klupe: "Da li sam na više utakmica u jesenjoj polusezoni bio ja, kao predsednik kluba u ostavci, ili gospodin Lalatović kao šef stručnog štaba?".\n"Srpskoj javnosti je dobro poznato da ovo nije prvi incident gospodina Lalatovića, a dokle će se tolerisati takvo ponašanje na srpskim stadionima treba da odluče nadležni organi FSS-a", napisao je Mišković, izražavajući spremnost da Napredak snosi posledice i zbog ponašanja novinara Stevana Milutinovića.\nRADNIČKI: Veliki skaldal, napad na Lalatovića!\nPrenosimo ceo odgovor Marka Miškovića:\n"FK Napredak i ja lično najoštrije osuđujemo ponašanje novinara Stevana Milutinovića odnosno njegov verbalni napad na gospodina Lalatovića. Imajući u vidu insinuacije u javnosti da je reč o huliganu naglašavamo da je ovaj gospodin, čije ponašanje najoštrije osuđujemo i ograđujemo se, novinar lokalnog portala kladza.com koji je i ranije dolazio na utakmice i konferencije sa novinarskom akreditacijom i izveštavao o radu FK Napredak. Vezano za postupke ovog lica spremni smo na svaku vrstu saradnje sa nadležnim organima FSS, ali i državnim organima, pa čak i na eventualne posledice po sam klub. S tim u vezi obaveštavamo javnost da FK Napredak namerava da sam inicira pokretanje postupaka pred nadležnim organima radi utvrđivanja eventualne odgovornosti novinara Stevana Milutinovića, ali i gospodina Lalatovića.\nMarko Mišković i Stefan Babović\nMeđutim, ovi događaji ne daju za pravo Nenadu Lalatoviću da vređa i ponižava damu, portparolku kluba, koja časno i pošteno obavlja svoj posao. Ne znam šta je podstaklo gospodina Lalatovića da mene lično vezuje za ovaj događaj primedbom upućenom portparolki: 'Je l' te to naučio ovaj što nije došao na utakmicu?'".\nFudbal je prelepa igra koja treba da bude izvor pozitivne energije, a ne arena za individualne obračune, gospodine Lalatoviću!".\nNenad Lalatović marko mišković fk napredak FK Radnicki Nis trener treneri Superliga uvrede psovanje\n19.12.2018. / 09:55\nJel ovo gospodin filmski producent? Mali Den Tana.Peremo malo preko filmova.... visokobudzetnih.\n19.12.2018. / 00:15\nOna čisto i pošteno obavlja svoj posao kao tvoj tata i ti.. Da ima malo pravde, obojica bi bili u zatvoru sa bačenim ključem..\n18.12.2018. / 20:13\nLalatovica i njemu slicne treba proterati iz fudbala.


Nakon jedanaestodnevne agonije Novak Đoković je stigao u Srbiju. Najbolji teniser u istoriji "belog sporta" je iz Melburna deportovan preko Dubaija, a nakon 24 časa stigao je u Srbiju.\n"Novosti.rs" donose vam informacije sa lica mesta:\n12.53 - Nezvanično, okupljeni na aerodromu govore da je Novak Đoković pre dvadesetak minuta napustio Aerodrom Nikola Tesla.\n12.47 - Okupljeni skandiraju "Nole, Nole..." i "Ti si naš šampion, Novače"...\n12.44 - Atmosfera ispred kapija aerodroma Nikola Tesla.\n12.40 - Navijači ispred kapije još uvek čekaju Novaka.\n12.35 - Preko trideset novinarskih ekipa iz celog sveta nalazi se pred kapijom VIP ulaza.\n12.30. Najbolji teniser sveta izašao je iz aviona i krenuo ka VIP izlazu.\nNovak Đoković je upravo sleteo u Beograd. Dobrodošao svojoj kući, Novače! 🙏🏻 — Deki 🎩 (@GrandeDeki5) January 17, 2022\n12.18 - Novak je stigao. Đoković bi uskoro trebalo da se iskrca iz aviona. Pored velikog broja novinara, tu su i policijske snage.\n12.12 - Dušan Lajović je pobedu na Australijan openu posvetio Novaku Đokoviću\nDuca Lajović! 👏🏻👏🏻👏🏻 pic.twitter.com/ixIv2WOvij — Deki 🎩 (@GrandeDeki5) January 17, 2022\n12.07 - Đokovićev avion stigao je u Beograd, a po poslednjim informacijama, Đoković će se spustiti na tlo aerodroma Nikola Tesla u 12.14.\n12.05 - Novak Đoković je stigao na međunarodni aerodrom Nikola Tesla.\n12.03 - Novak ni sada nije sam, na beogradskom aerodromu uz novinare čekaju ga i navijači.\n12.00 - Đokovićev avion trenutno je kod Smedereva, očekuje se da sleti na beogradski aerodrom svakog trenutka.\n11.52 - Novak Đoković je ušao u vazdušni prostor Srbije. Očekuje se uskoro sletanje na beogradski aerodrom.\n11.43 - Atmosfera ispred VIP ulaza aerodroma Nikola Tesla u ovom trenutku:\n11.32 - Veliki broj navijača i novinara čeka srpskog tenisera ispred aerodroma Nikola Tesla.\n11.29 - Đoković dobija podršku iz sveta tenisa. Podržao ga je još jednom Nik Kirjos, a podržao ga je i legendarni DŽon Mekinro.\n11.27 - Đokovićev avion trenutno je nad vazdušnim prostorom Bugarske, njegov dolazak u Beograd očekuje se oko podneva.\n11.00 - Zamenik gradonačelnika Beograda Goran Vesić izjavio je danas da će "kao građanin" predložiti Novaka Đokovića za najveće gradsko priznanje – Nagradu Beograda u oblasti sporta.\n- Novak je tu nagradu zaslužio odavno. To je najveća nagrada koju jedan Beograđanin može da dobije od svog grada i koja se dodeljuje svakog aprila. Siguran sam da će komisija koja o tome odlučuje vrednovati to i prihvatiti predlog - rekao je Vesić za TV Pink.


HODŽA ZAR NE ZNAŠ DA JE TO HARAM I DA MOJA UMRLA MAMA NEMA OD TOGA SEVAPA!??? – Dokazano.net\n16. Septembra 2017. VjeraNo Comment on HODŽA ZAR NE ZNAŠ DA JE TO HARAM I DA MOJA UMRLA MAMA NEMA OD TOGA SEVAPA!???\nŽivim u Makedoniji. Naš hodža uz ramazan prodaje već proučene hatme.\nMogu li se hatme proučiti tokom godine, a onda ih uz ramazan samo prodavati?


12.06.2022 / 23:11 Politika - Predsjednik Evropskog vijeća\nPredsjednik Evropskog vijeća Charles Michel oglasio se večeras na svom Twitter profilu nakon cjelodnevnog sastanka s liderima političkih stranaka iz BiH u Briselu.\nMichel je objavio izmijenjeni dokument u kojem se navodi:\n- U prisustvu predsjednika Evropskog vijeća Šarla Mišela (Charles Michel) i visokog predstavnika Evropske unije Žozepa Borelja (Josep Borrell), održan je sastanak lidera političkih stranaka zastupljenih u Parlamentarnoj skupštini i članova Predsjedništva Bosne i Hercegovine. 12. juna 2022. godine u Briselu i usvojio sljedeći politički sporazum.\n- očuvanje i izgradnja mirne, stabilne, suverene i nezavisne funkcionalne evropske države Bosne i Hercegovine koju čine Bošnjaci, Hrvati i Srbi kao konstitutivni narodi (zajedno sa ostalima), te građani Bosne i Hercegovine, koja se sastoji od dva entiteta i Brčko Distrikta, uspostavljena u skladu sa Ustavom i Općim okvirnim sporazumom za mir;\n- poštivanje principa vladavine prava i sprovođenje slobodnih i demokratskih izbora, kao i razvoj demokratskih institucija na svim nivoima vlasti.\n- principe i vrijednosti na kojima se zasniva Evropska unija i demokratska društva i budućnost Bosne i Hercegovine u Evropskoj uniji.\nIstiču važnost provedbe reformi koje unapređuju evropske integracije Bosne i Hercegovine, odnosno 14 ključnih prioriteta navedenih u Mišljenju Komisije,\n4) Preuzimaju obavezu poduzimanja svih neophodnih koraka u pravcu efikasne organizacije i urednog održavanja Općih izbora 2022. godine, uz neophodna sredstva. Stranke su saglasne da će voditi poštenu i konstruktivnu predizbornu kampanju, bez retorike podjela i mržnje.\nOvo je dogovoreno od sljedećih 12 učesnika iz Bosne i Hercegovine: Petar Đokić (SP), Milorad Dodik (SNSD, član Predsjedništva), Šefik Džaferović (SDA, predsjedavajući Predsjedništva), Edin Forto, (NS), Bakir Izetbegović (SDA), Elmedin Konaković, (NiP), Željko Komšić (DF, član Predsjedništva), Nermin Nikšić (SDP), Nermin Ogrešević, (NES), Elzina Pirić (PDA), Senad Šepić (NB), Nenad Stevandić (US).\nPredstavnici RS pozivaju na raspravu i usvajanje odluke u Predsjedništvu BiH o situaciji u Ukrajini.


Praznični program za sve generacije na Trgu republike i u Dunavskom parku\nBack TURIZAM TURISTIČKE ORGANIZACIJE Praznični program za sve generacije na Trgu republike i u Dunavskom parku\nčetvrtak, 14 decembar 2017 20:25\nNovi Sad, Evropska prestonica kulture za 2021. godinu, prirediće Novosađanima i brojnim gostima iz regiona i inostranstva prvi režirani doček Nove godine i to na četiri lokacije, uz više od 50 izvođača. Posle potvrđenih nastupa Plavog orkestra, S.A.R.S-a i Darka Rundeka na Trgu slobode i Kreše Bengalke, Džona Akvavive i drugih u Studiju M, poznat je program koji će se 31. decembra odigrati na preostale dve lokacije - na Trgu republike i u Dunavskom parku.\nProgram na Trgu republike počeće već u podne, uz nastupe sastava The Gift, JeuNS, Čičini čvorci i mnoge druge, dok se u Dunavskom parku od 11h očekuje najbolja zabava za najmlađe uz dečje horove, plesna i dramska studija i brojne dodatne sadržaje.\nZa najmlađe Novosađane, Novosađanke i njihove drugare organizovan je bogat program dečjeg dočeka Nove godine u Dunavskom parku. Slavlje za mališane počeće 31. decembra u 11 časova kada će program otvoriti plesni studio „Dance revolution“, uz koreografije i kostime koji oživljavaju bajke i priče u kojima su deca glavni akteri. Uobražena kraljica, talentovani kompozitor i vesela dvorska luda glavni su likovi edukativnog, dinamičnog i zabavnog mjuzikla koji će predstaviti kreativni studio „Čarolija“, nakon koga će nastupiti dobro poznat i višestruko nagrađivani novosadski dečiji hor „Zvončići“. Interaktivni koncert „Avanture Leteće Gitare“ Branimira Rosića napraviće savršen uvod za dolazak Deda Mraza koji će se, u organizaciji dramskog kluba „Teatrilo“, obratiti deci, nakon čega će uslediti crtanje po specijalno napravljenoj statui za ovu priliku i mnoga iznenađenja.\nTekst i foto: Novi Sad 2021


Museum Etnografico Biblioteca Schilpario : hoteli blizu, fotografije, adresa, Италија plan, blizu, rezervacija\nMuseum Etnografico Biblioteca Schilpario (Италија)\nStil ovog hotela za grad Leffe je Luksuzan, a kategorija dve zvezdice. U njemu ćete naći razne usluge, kao što su: Restoran, Teniski teren, Sobe za nepušače, Besplatan parking, Televizija.Hotel ima 3 Nastavaksoba/e/u, i to od soba tipa 1 Single do soba tipa 1 Double. Cene najjeftinijih soba u hotelu Oasi Verde kreću se od 3 380 dinar - Srbija . Na 4 minuta kolima udaljenosti od centra, ovaj hotel u ulici Via Monte Bejo 28 sa pozicijom jugozapad za grad Leffe, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Ovaj hotel pruža i posebne pogodnosti, kao što je na primer: pogodno za osobe u invalidskim kolicima.Ima brzu internet konekciju.Napomena:U ovom hotelu biće Vam na raspolaganju privatni parking.Sakrijte\nLocanda Del Biancospino ima 8 soba/e/u, čiji se široki spektar kreće od soba tipa 1 Single do soba tipa 1 Quadruple, a najniža cena je 3 380 dinar - Srbija . Na 17 minuta hodom udaljenosti od centra, Nastavakovaj hotel u ulici Via Monte Beio, 26 sa pozicijom jugozapad za grad Leffe, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Stil hotela Locanda Del Biancospino je Povoljan, a pruža pun komfor i usluge kao što su: Restoran, Teniski teren, Sobe za nepušače, Besplatan parking, Ekspres prijava/odjava gostiju, Samo za nepušače, Televizija. Ovaj hotel pruža i posebne pogodnosti, kao što je na primer: vrt.Ima brzu internet konekciju.Još korisnih informacija:U ovom hotelu biće Vam na raspolaganju besplatan parking.Sakrijte\nCasa Vacanze Serina ima 2 soba/e/u. Cene se kreću od 2 958 dinar - Srbija za najjeftinije sobe, ali na raspolaganju su sobe svih kategorija: od soba tipa Room do soba tipa Room.Stil hotela Casa VacanNastavakze Serina je Povoljan, a pruža pun komfor i usluge kao što su: Perionica, Besplatan parking. Nalazi se u ulici Via Erolo 32, pozicija mu je jug za grad Serina, a od centra je udaljen samo 6 minuta kolima.Ovaj hotel pruža i posebne pogodnosti, kao što je na primer: vrt.Uživajte u pogodnostima koje ovaj hotel pruža, kao što je na primer solarijum. U njemu postoji brza internet konekcija.Napomena:U ovom hotelu biće Vam na raspolaganju privatni parking.Sakrijte\nNa 8 minuta hodom udaljenosti od centra, ovaj hotel u ulici Via Carrera 16 sa pozicijom sever za grad Serina, idealan je za otkrivanje svih lepota grada, bez obzira da li ostajete samo nekoliko dana iNastavakli planirate duži boravak.U hotelu Hotel Carrara pronaći ćete sve usluge koje treba da ima hotel kategorije tri zvezdice za grad Serina: n.a.. Stil ovog hotela je Povoljan.Sakrijte\nStil hotela Hotel San Rocco je Povoljan, a pruža pun komfor i usluge kao što su: n.a.. Na 18 minuta hodom udaljenosti od centra, ovaj hotel u ulici Via F.M. Colleoni 18/28 sa pozicijom sever za grad NNastavakasolino, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Deo je lanca T2.Sakrijte


Divlje životinje u displeju 82501 - Prodaja, Cena\nDivlje životinje u displeju 82501\nŠifra proizvoda: 63414. Poslednja cena bila je: . 259 din\nKarakteristike proizvoda: Divlje životinje u displeju 82501\nDisplej sadrži: 6 vrsta životinja - gorila, tigar, lav, nilski konj, slon i nosorog\nMaterijal - meka guma\nOpis proizvoda: Divlje životinje u displeju 82501\nIzdiktirajte operateru šifru proizvoda - šifra ovog proizvoda je: 63414\nSifra 63414, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 63414, 2, Pavle Milosevic, Obalska 18, 11000, Beograd, 063123123, pavmi@szk.com


Web dizajn Beograd, Izrada web sajtova, Izrada web stranica, Web programiranje\nWeb dizajn, Izrada web sajtova Beograd\nNovi Beograd, Bulevar Arsenija Čarnojevića 84 011 3132661 | 064 6592992 |\nIZRADA WEB SAJTOVA i WEB DIZAJN.\nEduka Centar je proširio delatnost i na pružanje usluga grafičkog i web dizajna, pripreme za štampu i štampe.\nEduka Design Team, čine mladi kreativni ljudi, koji će svojim znanjem ponuditi optimalno rešenje za Vaš vizuelni identitet.\nAko Vam je potrebna grafička priprema, web dizajn, kreiranje logotipa ili celokupnog korporativnog identiteta, naš tim će na osnovu Vaših ideja i potreba, osmisliti vizuelnu strategiju koja će pospešiti Vaše poslovanje.\nUsluge WEB dizajna podrazumevaju: Izradu website-a, broj stranica po izboru, tekst neograničen na svakoj strani, broj slika po dogovoru, zakup domena na godinu dana, hosting paket po dogovoru, po izboru otimizacija site-a – dodaci u samoj prezentaciji čine poslovanje firme vidljivim za Google, Yahoo i ostale pretrazivače, izrada logotipa i ostalog korporativnog identiteta (vizit karte, memorandum, pisma), flajer/katalog (do 10 stranica) po izboru.\nBeograd, Karaburma, Višnjička 74 011 4040980 | 011 4040982 | 011 4040984 |\nWEB DIZAJN BEOGRAD, IZRADA WEB SAJTOVA BEOGRAD Web dizajn je vrsta grafičkog dizajna, namenjena za oblikovanje predmeta i informacija iz okruženja Interneta, a u svrhu pružanja vrhunske potrošačke funkcije i estetskih kvaliteta.\nProcesi dizajniranja web stranica, web sajtova, web aplikacija ili multimedija za web mogu da koriste više disciplina, kao što su: animacije, autoring, interaktivni dizajn, korporativni identitet, grafički dizajn, interakcija čovek – računar, marketing, fotografiju, optimizacije za pretraživače i tipografije.\nWeb dizajn Karaburma\nWeb dizajn Srbija:


Gradovi nemaju novca za bebe – mojKontakt portal – Radio Televizija Kontakt\nGradovi nemaju novca za bebe\nPrema podacima iz informacije o učešću lokalnih zajednica RS u sprovođenju mjera populacione politike, Banjaluka, Istočno Sarajevo, Bijeljina, Prijedor i Doboj uopšte ne daju naknadu za novorođenčad, dok za svako rođeno dijete samo deset opština isplaćuje jednokratnu naknadu.\nTako u Prijedoru svakoj porodilji daruju paket u vrijednosti od 250 KM, dok druga sredstva nisu predviđena budžetom grada.\n– Grad učestvuje u pomoći prilikom vantjelesne oplodnje, gdje su predviđena sredstva od 30.000 KM – rekli su u Prijedoru.\nI u Administrativnoj službi grada Banjaluka rekli su da ne izdvajaju iz budžeta jednokratne naknade za novorođenčad, ali da učestvuju u subvencijama za vantjelesnu oplodnju.\n– Besplatan boravak u vrtiću, udžbenici, novčana pomoć samo su neke od mjera koje bi roditeljima puno značile da se odluče na proširenje porodice – kazao je predsjednik Udruženja roditelja sa četvoro i više djece Banjaluka Jovan Radovanović.\nOd sedam opština jugozapadnog dijela Srpske, najviše novca za natalitet izdvajaju Šipovo i Jezero. U budžetu Šipova obezbijeđeno je 60.000 maraka za stimulisanje nataliteta, a svaka novorođena beba dobija po 600 maraka, dok u opštini Jezero roditelji novorođenčeta dobijaju po 1.000 KM.\n– Do sada smo izdvojili 12.000 maraka za 12 novorođenih beba u našoj lokalnoj zajednici. Planiramo da do kraja godine sa po 1.000 KM stimulišemo rađenje svih beba na području naše opštine – rekao je načelnik Jezera Dušan Šajin.\nI najmanja opština na krajnjem jugozapadu Srpske, Kupres iz budžeta za svaku bebu izdvaja po 300 maraka, a opština Mrkonjić Grad daje po 125 maraka za novorođenčad.\nStimulativnim mjerama za povećanje nataliteta bori se i opština Ljubinje, koja je još prije nekoliko godina za svaki sklopljeni brak izdvajala 500 maraka, za prvorođeno dijete 150, drugo 250, a treće 700 i za svako iduće po hiljadu KM. Za svako rođeno drugo, treće i četvrto dijete opština Foča iz budžeta dodjeljuje jednokratnu pomoć od po 1.000 maraka.\n– U budžetu je planirano 20.000 KM za četiri bračna para koji treba da obave vantjelesnu oplodnju – rekli su u opštini Foča.\nNačelnik Odjeljenja za društvene djelatnosti Gradiška Dane Malešević kaže da su budžetom za 2014. planirali niz mjera za podsticanje nataliteta. On je dodao da dječiji dodatak na području ove opštine prima 770 korisnika.\nPored jednokratne naknade koju bebama daju pojedine opštine, svako novorođeno dijete u RS dobija i po 250 maraka od Javnog fonda dječije zaštite RS, bez obzira na to u kojoj opštini živi. Ministarstvo porodice, omladine i sporta svakoj majci koja rodi treće dijete isplaćuje 600 maraka, a onoj koja rodi četvrto dijete 400 KM.\n– Ove godine za tu namjenu predviđeno je ukupno 900.000 maraka – kazali su u Ministarstvu.\nU Ministarstvu porodice, omladine i sporta su istakli da realizuju i projekat subvencionisanja kamatne stope na stambene kredite za mlade, kao i za mlade bračne parove koje odobri Investiciono-razvojna banka RS. Ovim projektom od 2008. godine do danas odobreno je oko 1.855 subvencija, za šta je izdvojeno više od tri miliona KM.\n– Budžetom za 2013. za subvencije kamatne stope na stambene kredite za mlade i mlade bračne parove predviđeno je milion maraka – dodali su u Ministarstvu.\nPredložen pritvor za Gorana Đukića osumnjičenog za iznudu


MOTOREX AUTODIJELOVI | Sklopljen Ugovor sa TEXA-om\nMOTOREX - Automobili nam vjerujuNavigacija: Početna / Vijesti / Sklopljen Ugovor sa TEXA-om\nSklopljen Ugovor sa TEXA-om\tDecembar 13, 2016/in Vijesti /by Motorex AdministratorMotorex kontinuirano radi na unapređenju svoje ponude s ciljem što uspješnijeg odgovora na potrebe kupaca u svakom trenutku. Ovih dana uspješno je sklopljen ugovor o saradnji između Motorex-a i internacionalne kompanije TEXA po osnovu kojeg je Motorex postao ovlašteni distributer TEXA autodijagnostičkih uređaja i servisnih klima stanica za Bosnu i Hercegovinu.\nPodijelite članak sa drugimaShare on FacebookShare on TwitterShare on Google+Share on PinterestShare on LinkedinShare on TumblrShare on VkShare on RedditShare by Mail Najnovije vijesti\tVrijeme je za zamjenu filtera ventilacije! Preporučujemo filter ventilacije sa aktivnim ugljem!\nNOVO – HITON peći za grijanje NOVO! Sistemi odvoda izduvnih gasova – SAMO U MOTOREX-U! Facebook


IGRA KAO DEO OBRAZOVAnjA I VASPITAnjA\nMaga Magazinović: MOJ ŽIVOT. Priredila Jelena Šantić. Klio, Beograd 2000.\nBalet kao scenska umetnost stigao je na naše prostore znatno kasnije nego u Evropu i njen istočni deo, Rusiju. Na početku dvadesetog veka samo retki entuzijasti u beogradskoj sredini bili su zainteresovani za tokove razvoja igre u Evropi. Prvi i najpredaniji borac za ozvaničenje igre kao umetnosti bila je Maga Magazinović (1882–1968), osoba veoma širokog kruga interesovanja. Bila je i prva žena koja je diplomirala na Filozofskom fakultetu u Beogradu i prva žena saradnik u redakciji dnevnog lista „Politika”, ali je najviše traga ostavio njen rad na popularizaciji igre kao umetničkog izraza koji je na početku ovog veka imao artibut „moderni” ili „plastični”. Pred nama je sad njena autobiografija, koju je priredila nedavno preminula umetnica i baletolog Jelena Šantić. Ona je zaista sa velikom predanošću i strpljivošću prikupila dokumentaciju o bogatom životu jedne hrabre i pametne Srpkinje.\nPo sticanju diplome Filozofskog fakulteta Maga Magazinović je želela da pođe u Evropu i nadoknadi svojevremeno uskraćeno studiranje u Švajcarskoj. Godine 1909. odlazi u Berlin, u plesnu školu Maksa Rajnharta, potom u školu Isidore Dankan. U Beogradu, uz odobrenje Ministarstva prosvete, 1910. otvara Školu za deklamaciju, estetsku gimnastiku i inostrane jezike. Naziv je potekao od tadašnjeg ministra prosvete Jaše Prodanovića, koji Magi Magazinović u jednom pismu kaže: „Ne plašite narod sa igranjem i baletom, nazovite školu što skromnije.”\nIz takve sredine ona ponovo odlazi u Evropu i godine 1912/13. boravi u Helerau kod Emila Žaka Dalkroza.1 Sa tim iskustvom dolazi u Beograd i škola nastavlja da radi pod imenom Škola za ritmiku i plastiku Mage Magazinivić. Sve do 1935. Škola će postojati i raditi paralelno sa klasičnim baletskim obrazovanjem u Beogradu koje je postojalo najpre u okviru Glumačko-baletske škole (1921– 1926), a potom i u školi Jelene Poljakove (1925–1943). Ostalo je zabeleženo da su Jelena Poljakova i Maga Magazinović redovno odlazile na godišnje koncerte obeju škola, uljudno poklanjajući jedna drugoj cveće i tolerišući neophodnost postojanja dve gotovo sučeljene baletske estetike. (Maga Magazinović je definisala pojam plastičnog u svojoj knjizi Telesna kultura kao vaspitanje i umetnost, Planeta, Beograd 1932. Ostala dela: Vežbe i studije iz savremene gimnastike, plastike, ritmike i baleta, Planeta, Beograd 1932. i Istorija igre, Prosveta, Beograd 1951)\nU svojim do sada neobjavljenim memoarima Maga Magazinović opisuje atmosferu u kojoj je nastala umetnička igra u Beogradu na početku našeg veka. S obzirom da je igra postojala samo kao salonska a ne kao samostalna pozorišna umetnost, Beogradu je bio gotovo nepoznat i klasični balet, a plastični odnosno moderni – nikako. Uzmemo li u obzir činjenicu da su prvi školovani baletski igrači klasične orijentacije stigli u Beograd kao izbeglice pred Oktobarskom revolucijom i započeli rad na osnivanju baletskog ansambla Narodnog pozorišta u Beogradu, dolazimo do specifičnosti naše istorije igre: za razliku od svih ostalih evropskih zemalja i severne Amerike, Srbija je prvo dobila školu plastičnog, modernog baleta Mage Magazinović, a tek deset godina kasnije, pri Narodnom pozorištu i sa Klavdijom Isačenko i Marijom Bologovskajom, i klasičnog.\nEstetika igre Mage Magazinović u toj prvoj fazi možda najviše duguje Rudolfu fon Labanu2 od koga je preuzela dva principa: besmislenost odbacivanja sveukupne dotadašnje koreografske baštine, što su učinili Emil Žak Dalkroz i Isidora Dankan; socijalnost igre tj. njen kolektivan karakter, sveobuhvatnost, izraženu kroz ravnopravno angažovanje amatera i profesionalaca i nepostojanje sistema zvezda.\nOvih principa Škola se držala sve vreme postojanja i u njima je, možda, objašnjenje za masovnost učenika i šarolikost njohovog uzrasta što, opet, nije predstavljalo prepreku da neki njeni učenici ostvare zapažene profesionalne igračke karijere (Lujo Davičo, Mile Jovanović i dr.).\nOko 1920. godine započinje druga faza koreografskog rada Mage Magazinović značajna po njenom pojačanom interesovanju za srpski folklor, nacionalnu igračku baštinu koju je počela da zapisuje i stilizuje u svojim koreografijama. Možda je to bio zakasneli impuls romantičarskog okretanja ka nacionalnom, ali može se protumačiti i kao početak jedne originalne ideje. Maga Magazinović je naslutila da će srpski prostori dati svoj doprinos svetskom igračkom rečniku ako u njega unesu nešto originalno, a to je bila interpolacija folklornih elemenata u koreografski umetnički izraz. Ona je prva u kasnijem nizu koreografa koji su proučavali narodne igre, beležili ih i stilizovali u svojim koreografijama. Posle Mage Magazinović na srpskoj sceni to su bili Anatolij Žukovski, Margarita Froman, Pija i Pino Mlakar i Dimitrije Parlić.\nKada je 1924. Rudolf fon Laban posetio Beograd i održao jedan čas u Školi za ritmiku i plastiku, posebno su mu se dopale stilizacije naših narodnih kola i pohvalio je rad M. Magazinović koja je od tada takve koreografije smatrala svojom misijom, tražeći u narodnoj književnosti materijale za libreta.\nDesetak godina kasnije, svečani koncert u Narodnom pozorištu kojim je obeleženo 25 godina rada Škole, potvrdio je svojim programom koliki je bio uloženi trud Mage Magazinović. Tada prikazani Kosovski ciklus obuhvatio je dva baleta – Kosovka devojka i Majka Jugovića, naišavši na veoma topao prijem kod publike ali i kritike koje su potpisala značajna imena kao npr. Miloje Milojević, Milenko Živković, Pavle Stefanović i dr. Sudeći po opisima baleta koje kritike donose, izraz Mage Magazinović možda je bio blizak onom što danas nazivamo koreodrama ili neverbalno pozorište, uobličen sa izvesnom dozom patetike primerenom veličanju nacionalnih mitova.\nS obzirom da je punih četrdeset godina Maga Magazinović bila profesor filozofije, nemačkog i srpskog jezika u Prvoj ženskog gimnaziji, ostaje za divljenje energija koju je ulagala u razvoj umetnosti igre na našim prostorima, stalno se usavršavajući tokom leta na specijalističkim kursevima u Evropi, sve do početka Drugog svetskog rata. Posle rata bila je angažovana kao profesor u Državnoj baletskoj školi za nekoliko predmeta, između ostalog i istoriju igre, predmet za koji je Maga Magazinović napisala prvu takvu istoriju na srpskom jeziku.\nStranice njene autobiografije odišu neponovljivom iskrenošću realizovanom gotovo bez ikakvih detalja koji bi zadirali u intimu jednog života prožetog nesrećama u kome je bavljenje umetnošću značilo najuzvišeniju potragu za smislom. Tako su s najviše poleta opisani meseci provedeni u Helerau, u Dalkrozovoj školi, u predvečerje Prvog svetskog rata i svih ličnih nesreća koje su je kasnije snašle.\nMaga Magazinović je igru shvatila kao način sličan renesansnim teoretičarima igre, kao način za postizanje sveopšteg sklada, u kome su Bog, priroda i ljudi. U tome se ogleda i njen humanizam i filozofska potraga za lepim koja se odvijala u okvirima njene originalne koncepcije igre. Estetika igre shvaćena na način Mage Magazinović mogla bi biti aktuelizovana i danas, kroz potrebu osmišljavanja telesnog pokreta i propagiranja igre kao dela obrazovanja i vaspitanja.


Adžić: Polako slažemo kockice za narednu sezonu - Šansa sport\navg 21, 2018 - 17:59:05 Autor: Šansasport Kategorija: Rukomet\n"Svaki trening i svaku utakmicu moramo da iskoristimo na najbolji mogući način, pa je to slučaj i sa provjerama koje ćemo imati u Mađarskoj", kazao je Dragan Adžić\nRukometašice Budućnosti u četvrtak putuju za Mađarsku, gdje će odraditi zajedničke treninge i odigrati kontrolnu utakmicu protiv Đera, te odmjeriti snage protiv Erda.\nBiće to nove provjere u pripremnom periodu, nakon dva kontrolna meča protiv CSM Bukurešta u Kolašinu i Podgorici, te učešća na turniru "Vinko Kandija" u Ljubljani.\nTrener Dragan Adžić ističe da je zadovoljan dosadašnjim tokom priprema, te činjenicom da su se ekipi priključile kapiten Milena Raičević i pivot Ema Ramusović, nakon što su se oporavile od povrede.\nRaičević i Ramusović potovaće sa ostatkom tima u Mađarsku, ali neće biti na raspolaganju za utakmice, već samo za treninge, kako bi počele da dostižu željeni nivo forme za sezonu velikih izazova.\n"Zadovoljstvo je što smo u prilici da radimo sa najboljim timom u Evropi, protiv kojeg ćemo odigrati pripremni meč i odraditi zajedničke treninge. Raduje i to što su Milena i Ema ponovo sa nama nakon oporavka od povreda. One neće igrati u pripremnim mečevima u Mađarskoj, ali će trenirati sa ostatkom tima i polako dostizati željeni nivo forme", rekao je Adžić, pa nastavio:\n"Polako slažemo kockice za narednu sezonu, i za očekivati je da u Mađarskoj budemo na višem nivou nego što je to bio slučaj u Ljubljani. Svaki trening i svaku utakmicu moramo da iskoristimo na najbolji mogući način, pa je to slučaj i sa provjerama koje ćemo imati u Mađarskoj", kazao je Adžić za klupski sajt.\nTurnir u Ljubljani, na kojem su protivnici bili slovenački Krim, te hrvatski timovi Podravka i Lokomotiva Zagreb, poslužio je kao dobra provjera, a Adžić ističe da je zadovoljan odnosom djevojaka.\n"Odnos je bio na visokom nivou, kako na turniru na kojem smo imali tri jake provjere, tako i na zajedničkim treninzima koje smo odradili sa Krimom. Na raspolaganju sam imao samo jednu golmanku, nekoliko igračica nije bilo sa nama, a neke su bile rovite. Ipak, napravili smo korak naprijed i nastavili sa podizanjem forme, što je veoma važno, imajući u vidu da su iza nas naporne pripreme u Kolašinu. Rezultat nam nije bio u prvom planu, a odnos i zalaganje su bili na visokom nivou, što je najvažnije u periodu kada podižemo formu za brojne izazove koji su pred nama", zaključio je Dragan Adžić.